(Adkaset eus Arzhur Tudor)\nArthur Tudur e kembraeg , pe Arthur Tudor e saozneg (Winchester, 19/20 a viz Gwengolo 1486 – Ludlow, Shropshire, 2 a viz Ebrel 1502), marvet da 16 vloaz, a oa mab henañ Herri VII, roue Bro-Saoz, hag e bried Elizabeth of York. Priñs Kembre e oa, hag eñ a oa da ren war-lerc'h e dad. E vreur Herri an hini a renas en e lec'h e 1509 da varv o zad.\nDimezet e oa bet d'ar briñsez spagnol Catalina de Aragón, merc'h ar roue Ferdinant II Aragon hag ar rouanez Izabel Iañ Kastilha evit skoulmañ un emglev diplomatek etre rouantelezh Spagn nevez-unanet ha Bro-Saoz ma oa an Tiegezh Tudor nevez-erruet er galloud.\nErruout a eure Catherine e Bro-Saoz e 1501 ; ar 14 a viz Du er bloaz-se e voe an eured. Goude o eured ez ejont da chom da gastell Ludlow, e Shropshire, nepell diouzh harzoù Kembre. Mervel a reas Arzhur pemp miz goude. Lavarout a reas an intañvez yaouank ne oa ket bet sevenet an eured.\nChom a reas Catherine e Bro-Saoz, ha d'an 11 a viz Mezheven 1509 ec'h addimezas, gant aotre ar pab Jul II, d'ar roue Herri VIII, breur he fried kentañ, ma teuas da vout rouanez Bro-Saoz.\nAdtapet diwar « https://br.wikipedia.org/w/index.php?title=Arthur_Tudor&oldid=1902276 »\nDernière modification le 10 Mae 2021, à 11:16\nKemmoù diwezhañ degaset d'ar bajenn-mañ d'an 10 Mae 2021, da 11:16.


Stumm eus an 4 Gen 2015 da 18:36\n154 okted ouzhpennet , 6 vloaz zo\nStumm eus an 4 Gen 2015 da 18:28 (kemmañ)\nStumm eus an 4 Gen 2015 da 18:36 (kemmañ) (dizober)\nMerc'h eoa d'un tisavour parizian, Charles Antoine Colomb Gengembre, ha Saozez e oa he mamm., EHubert []hec'h eanv studiasplac'h an tresañ ur pennadig gant [[Charles Auguste Steuben]] e Parizyaouank. PaDaremprediñ darzhasarzourien [[Dispac'ha 1848]] ez easrae an tiegezh kuit eus [[Bro-C'hall]], da vont da [[SUA]]tad. E [[Cincinnati1843]] ([[Ohio]]) edont o chom, ha goude e [[Manchesterstudias (Pennsylvania)]],an matresañ reasur anaoudegezhpennadig gant al livour saoz [[WalterCharles AndersonAuguste Steuben]] ae zimezas dezhiPariz.\nPa oa 6 vloaz ez eas an tiegezh kuit eus Pariz, etre 1829 ha 1843.\nPa darzhas [[Dispac'h 1848]] ez eas an tiegezh kuit eus [[Bro-C'hall]], da vont da [[SUA]]. E [[Cincinnati]] ([[Ohio]]) edont o chom, ha goude e [[Manchester (Pennsylvania)]], ma reas anaoudegezh gant al livour saoz [[Walter Anderson]] a zimezas dezhi.\nAdtapet diwar « https://br.wikipedia.org/wiki/Dibar:MobileDiff/1609645 »


Impalaeriezh trevadennel Spagn - Wikipedia\nAr broioù zo bet dalc’het gant ar Spagnoled da vare pe vare, gant liv ruz, hag an douaroù e dalc’h Portugal gant liv roz.\nImpalaeriezh trevadennel Spagn a reer eus hollad an douaroù tramor aloubet gant Spagnoled ha renet ganto e-pad pell. Unan eus an impalaeriezhioù trevadennel brasañ zo bet en istor eo hini Spagn, e-kichen hini Portugal. Er XVIvet kantved hag er XVIIvet kantved e voe aloubet e-leizh a zouaroù gant ar Spagnoled, e pep lec’h dre ar bed. Kastilha zo bet, evel Portugal, unan eus ar broioù er penn a-raok evit ar beajoù da zizoleiñ ar bed hag evit an trevadenniñ. En he brasañ e voe an impalaeriezh-se etre 1580, pa voe staget Impalaeriezh trevadennel Portugal ouzh domani Spagn, ha 1800, pa grogas Spagn da goll he zrevadennoù e Suamerika.\n2 Ar g-Conquistadored\n3 Merañ an « Douar Nevez »\n4 An Amerindianed\n5 En Azia\n6 Diskar an impalaeriezh\n7 Dizalc’hiezh an trevadennoù en Amerika\n8 Dibenn an impalaeriezh e trevadennoù Afrika\n9 Ar broioù a zo bet e dalc’h an Impalaeriezh trevadennel spagnol\nAn douaroù tramor kentañ aloubet gant Spagnoled a voe an inizi Kanariez. Aloubet e voent ganto e 1491-1496, ha lazhet e voe ar bobl a veve warno er XVvet kantved. An eil kammed a voe aloubidigezh Melilla, ur gêr en arvor Maroko e 1497. Rouantelezh Kastilha a stagas da vat da glask perc’hennañ douaroù tramor, pa oa bet echuet ar Reconquista, ar stourm a-enep muzulmaned kreisteiz Spagn, goude diskar Emirelezh Córdoba e miz Genver 1492.\nKristol Goulm o touarañ war enez Hispaniola.\nKristol Goulm, goude ma oa bet distaolet e ginnig gant roue Portugal, a voe degemeret mat e servij gant ar rouanez Izabel Kastilha hag ar roue Ferdinant Aragon. Asantiñ a rejont arc’hantañ beaj ar moraer eus Genova a glaskfe tizhout an Indez hag o zeñzorioù, en ur vont war-zu ar c’hornôg. E miz Here 1492 e voe tizhet gant Kristof Goulm enez San Salvador (en enezeg Bahamas), ha goude-se e voe diazezet gantañ an drevadenn spagnol gentañ en Amerika war enez Hispaniola. Graet e voe anezhañ "besroue an Indez" (1493-1500) gant rouaned Spagn. Hogen drastus e voe e zoare da ren an Indez, ken evit an drevadennerien aet d’an enez, ken evit annezidi gentañ Hispaniola a yeas o niver d’an traoñ buan. E-kerzh e deir beaj all e voe ergerzhet gant Koulm an inizi Antilhez hag aodoù Kreizamerika. Met un den all eus Genova, Amerigo Vespucci, an hini a roas e anv d’ar c’hevandir nevez-kavet, Amerika, goude e veajoù etre 1499 ha 1504. Er XVIvet kantved e voe ergerzhet douaroù e-leizh gant ar Spagnoled : adalek Kalifornia ha Florida betek Douar an Tan, hag er Meurvor Habask, betek an inizi Filipinez hag an inizi Salomon. Gant ar pab e 1493 ha gant Emglev Tordesillas e 1494 e voe kompezet an tabut a save etre Spagn ha Portugal, ha rannet e voe ar bed etre div lodenn : an hanter a c’hallje bezañ trevadennet gant Portugal (Afrika, Azia) hag an hanter all gant Spagn (Amerika, nemet Brazil ma oa douaret Portugaliz dija, hag an tammoù reterañ eus Azia).\nAr g-Conquistadored[kemmañ | kemmañ ar vammenn]\nConquistadored (da lavarout eo « alouberien », e spagnoleg) a reer eus ar Spagnoled aet da aloubiñ douaroù nevez Amerika. E 1511 e oa bet aloubet an inizi brasañ, an Antilhez Bras (Kuba, Hispaniola, Puerto Rico). Tudjentil a renk izel e oant, ha gant ar mojennoù a veze kontet diwar-benn an Eldorado, ar vro varzhus leun a aour a oa en tu all d’ar mor, e oant broudet da guitaat Kastillha da vont d’an « Douar Nevez », da redek an avantur. Gant Hernán Cortés, hag un nebeud kantadoù a dud war e lerc’h, e voe aloubet Mec'hiko diwar-goust an Azteked e 1519-1521 ; Francisco Pizarro, eñ, a lakaas e grabanoù war Perou, diwar-goust an Inkaed e 1532-1534. Dre ma oa armoù dreist gant ar Spagnoled, ha dre ma oa rannet an Amerindianed e voe aloubet kement a zouaroù ken buan-se. Ur wech staliet mat en Amerika ez eas ar Spagnoled da drevadenniñ an inizi Filipinez, en tu all d’ar Meurvor Habask er bloavezhioù 1560 ; ha neuze e chomjont a-sav war harzoù Impalaeriezh trevadennel Portugal, evel ma oa bet rakwelet gant Emglev Tordesillas e 1494.\nMerañ an « Douar Nevez »[kemmañ | kemmañ ar vammenn]\nE 1503 e voe savet gant ar rouanez Izabel La Casa y Audiencia de Indias, un aozadur anavezetoc’h dindan an anv Casa de Contratación, karget da renkañ ar c’henwerzh etre Spagn hag an trevadennoù nevez. Sevel a rae taosoù war ar marc’hadourezh deuet eus Indez ar c’hornôg (ur bempvedenn eus o zalvoudegezh, Quinto Real) ha dastum a rae gouiziegezh war an douaroù ergerzhet gant ar Spagnoled. E 1524 e voe savet Kuzul an Indez (Consejo de Indias) d’ober war-dro melestradur an douaroù nevez-kavet ; harpet e oa, en tu all d’ar mor, gant unnek audiencias (lezioù-barn), an hini gentañ anezho o vezañ bet savet war Hispaniola e 1511.\nSplann e voe buan, gant al ledan ma oa an « Douar Nevez », e oa ezhomm da rannañ an douaroù-se e meur a vro evit gallout o merañ. Neuze e voe divizet sevel bes-rouantelezhioù gant ur besroue e penn pep hini anezho. Da gentañ e voe savet besrouantelezh Spagn Nevez (1535), ha goude-se hini Perou (1544), hini Granada Nevez (1717) ha hini ar Río de la Plata (1776).\nPinvidik e teu an drevadennerien spagnol da vezañ buan war-bouez an encomienda (ar c’humuniezhioù Indianed a veze lakaet da labourat evit o mistri spagnol). An tachennoù bras anvet latifundia a voe savet, dreist-holl, adalek ar XVIIvet kantved. A-hend-all e veze korvoet ar mengleuzioù aour (e Kolombia) hag arc'hant (Zacatecas e Mec’hiko, Potosí e Bolivia).\nAn Amerindianed[kemmañ | kemmañ ar vammenn]\nSpontus eo ar priz a vo paeet gant an annezidi gentañ. D’an traoñ ez a buan an niver a Amerindianed : tremen a ra eus war-dro 80 milion e deroù ar XVIvet kantved da war-dro 12 milion kant vloaz war-lerc’h. Gant al lazhadegoù, al labour ret hag ar c’hleñvedoù degaset eus Europa, dreist-holl, e voe diskaret ar pobloù indian.\nTorfedoù ar g-conquistadored spagnol a voe diskuliet neuze gant ur manac'h, ar breur Bartolomé de las Casas. E 1550, goude breutaat gant ur beleg all, Juan Ginés de Sepúlveda, e teuas a-benn da lakaat degemer ar soñj e oa un ene gant an Amerindianed (Breud Valladolid). Roue Spagn, Karl V, a grogas ivez d’ar poent-se da lakaat harzoù da reizhiad an encomienda.\nEr XVIIvet kantved e voe diazezet Misionoù katolik gant ar Jezuisted. Un doare keriadennoù e oa ar Reducciones-se, savet dreist-holl e Paraguay, gant Indianed Guarani, e Bolivia, e Perou pe e Brazil. Republikoù bihan e oant, savet evit avielañ an Amerindianed. Gant ar Jezuisted e veze savet kêrioù bihan war skouer ar re eus Spagn, nemet eno e tegemerent Amerindianed da reiñ ur plas dezho er gevredigezh spagnol ha kristen ha da wareziñ anezho diouzh ar sklaverezh. Kement-se ne blije ket nemeur d’an drevadennerien avat, hag a-benn ar bloavezhioù 1750-1760 e voe berzet ar Reducciones-se, gant ar pab, gant Spagn ha gant Portugal.\nDre ma oa digresket kalz an niver a Amerindianed e oa diouer a dud labour evit an drevadennerien. Kregiñ a reas ar Spagnoled neuze d’ober kenwerzh sklaved eus Afrika, evel ma rae dija Portugaliz.\nDaoust ma ne veze ket graet gwall vrav d’an Amerindianed na d’ar re Zu, e teuas Amerika latin, ha dreist-holl Brazil, da vezañ ur skouer dibar eus ur gevredigezh hiron.\nFernão de Magalhães, an ergerzher portugalat a oa e servij rouantelezh Spagn, a erruas en inizi Filipinez d’ar 16 a viz Meurzh 1521. Anvet e voe an enezeg en anv daofin Spagn, Fulup II Spagn. Adalek 1565 emañ an enezeg en Impalaeriezh trevadennel Spagn. E 1611 e voe savet Skol-Veur Santo Tomas, ar skol-veur gentañ er vro, e Manila.\nDaoust ma ne oa ket pinvidik ar vro a-fed aour pe spisoù, e kave da Spagn e vije ur bazenn gentañ da vont da avielañ Sina ha Japan. Frañsez Zavier, pa yeas da Japan a gasas gantañ un den genidik eus Filipinez, Lorenzo Ruiz, zo bet lakaet da sant abaoe. Ne reas ket berzh ar visionerien gatolik e Sina ha Japan, met e Filipinez e teuas buan an iliz katolik da gaout ur pouez bras. Ha se e oa unan eus palioù pennañ rouaned Spagn pa glaskent trevadenniñ broioù pell.\nKregiñ a reas galloud trevadennel Spagn da vont war ziskar er XVIIvet kantved, daoust (pe abalamour) ma kresk poblañs an trevadennoù. An aour kaset da Spagn a veze dispignet buan evit paeañ dleoù d’ar vankerien a Alamagn pe Italia. Hag e-keit-se e kolle Spagn lod eus he zud a yae da redek bro en tu all d’ar mor. Gant ar brezelioù en Europa (Brezel ar Pevar-Ugent Vloaz, Brezel Tregont Vloaz) e voe dispignet nerzh hag arc’hant Spagn.\nDizalc’hiezh an trevadennoù en Amerika[kemmañ | kemmañ ar vammenn]\nEmgann Ayacucho e Perou.\nDisplijet e oa an dud eus ar vegenn (ar re wenn, bet ganet en trevadennoù) gant pouez beli Spagn warno. Tud evel Simón Bolívar a gemeras skouer war an Dispac'h gall e dibenn ar XVIIIvet kantved. Tennañ a rejont splet eus aloubadeg Spagn gant Napoleon Iañ e 1808 evit embann dizalc’hiezh broioù Suamerika. Mouget e voe an emsavadegoù-se gant feulster gant ar Spagnoled, pa zeuas ar roue Fernant VII war an tron en-dro e 1813. Met daoust da se e teuas broioù Suamerika, tamm-ha-tamm, da vezañ dizalc’h.\nEmsavadegoù a voe adarre a-enep rouantelezh Spagn, levezonet gant Brezel dieubidigezh ar Stadoù Unanet, da sevel republikoù dizalc'h. Kuba ha Puerto Rico a chomas dindan yev Spagn. Hogen, etre 1814 ha 1830, trevadennoù spagnol Amerika a yeas d'ober broioù dizalc'h nevez : Arc'hantina, Bolivia, Kolombia, Chile, Ecuador, Mec'hiko, Paraguay, Perou, Proviñsoù Unanet Kreizamerika, ar Republik Dominikan, Uruguay ha Venezuela.\nDibenn an impalaeriezh e trevadennoù Afrika[kemmañ | kemmañ ar vammenn]\nAn douaroù e dalc’h ar Spagnoled e Maroko, e 1912\nDirollañ a reas ar brezel etre Spagn hag ar Stadoù Unanet : e 1898 e voe kollet Kuba, Puerto Rico hag ar Filipinez gant ar Spagnoled, aloubet ma oa bet ar broioù-se gant an Amerikaned.\nNe chome mui nemet un nebeud trevadennoù en Afrika gant Spagn, neuze. En o zouez e c’heller menegiñ ar Rif, e hanternoz Maroko, aloubet e deroù an XXvet kantved, ha chomet spagnol daoust da emsavadeg Abd el-Krim, e 1921-1926. E 1936 ez eo eus hanternoz Maroko, hag eus an inizi Kanariez, e loc’has soudarded Franco da vont d’en em gannañ e Brezel diabarzh Spagn. E 1956 e voe roet ar braz eus an douaroù spagnol-se da stad Maroko, war-bouez Ceuta ha Melilla zo chomet kêrioù e dalc’h Spagn. N’eo nemet e 1975, goude marv Franco, e voe kuitaet Sahara ar C'hornôg gant Spagn, ha goude-se e voe staget ouzh rouantelezh Maroko.\nAr broioù a zo bet e dalc’h an Impalaeriezh trevadennel spagnol[kemmañ | kemmañ ar vammenn]\nHaiti (XVIvet kantved-1697)\nRepublik Dominikan (XVIvet kantved-1821)\nMec'hiko (+ Kalifornia ha Texas) (1521-1821)\nen Azia hag en Okeania\nInizi Karolina (Mikronezia) (1886-1899)\nan Inizi Kanariez (abaoe 1479)\nCeuta (abaoe 1580)\nMelilla (abaoe 1497)\nMaroko spagnol (Rif) (1912-1956)\nSidi Ifni (enklozadur e Maroko) (1912-1969)\nSahara spagnol (Sahara ar C'hornôg, bremañ) (1886-1975)\nGinea ar C'heheder (1778-1968)\nun nebeud kêrioù en arvor hanternoz Afrika, er XVIvet kantved (Oran, Bejaïa, Annaba…)\nAdtapet diwar « https://br.wikipedia.org/w/index.php?title=Impalaeriezh_trevadennel_Spagn&oldid=1949055 »


Ari Up, Tessa Pollitt hag Adele Wilson war al leurenn e New York, d'an 28 a viz Gouere 2007\nThe Slits a zo ur strollad sonerezh punk breizhveuriat. Savet eo bet e 1976 gant izili daou strollad all : The Flowers of Romance ha The Castrators. An izili a oa Ari Up (Arianna Forster), Palmolive (Paloma Romera, hag a sonas goude-se e-barzh The Raincoats), hag ivez Viv Albertine ha Tessa Pollitt hag a erlec'hias Kate Korus ha Suzy Gutsy, hag a oa bet e-touez diazezerezed ar strollad. Palmolive a voe erlec'hiet gant an tabouliner anvet Budgie (anv gwir Pete Clarke), hag a oa bet ezel eus The Spitfire Boys hag a sonas goude-se gant Siouxsie and the Banshees.\n2 Raktresoù all\n5.1 Pladennoù bras\n5.2 Pladennoù enrollet war al leurenn (live)\n5.4 Pladennoù bihan\n6.1 Liammoù diavaez\nPa voe krouet ar strollad e sone sonerezh punk eeun. Treiñ a reas er Rouantelezh-Unanet asambles gant The Clash (troiad 1977 anvet White Riot) hag ivez Buzzcocks ha Subway Sect (gwelout teulfilm Don Letts anvet The Punk Rock Movie). Son kriz ar strollad (a glever ivez war ar Peel Session enrollet gantañ) a voe kempennet da vat pa grogjont da vezañ dedennet gant ar sonerezh reggae ha dub, evel ma klever war o fladenn vras gentañ anvet Cut savet e 1979, produet gant Dennis Bovell hag embannet gant (Island Records). En noazh emañ izili ar strollad war golo ar bladenn, war-bouez fank ha tammoù feur loened. Son ar strollad a gemmas da vat hag e teuas da vezañ tost ouzh ar sonerezh-arnodiñ hag avant-garde e penn-kentañ ar bloavezhioù 1980, pa genlabouras gant The Pop Group. Ar memes tabouliner (Bruce Smith) o doa an daou strollad, ha lakaat a rejont embann ur bladenn split anvet "In The Beginning There was Rhythm" / "Where There's A Will" (Y Records). Kalz a sonadegoù a roas ar strollad, ha lakaat a reas embann un eil pladenn, Return Of The Giant Slits he zitl, a-raok bezañ divodet.\nKate Korus a savas The Mo-dettes e 1979. Meur a ezel eus Slits a gemeras perzh er raktres anvet New Age Steppers, asambles gant arzourien all evel Steve Beresford ha Neneh Cherry. E-touez ar re entanet gant ar strollad e oa Johnny Rotten, Frank Zappa  ha John Peel. Albertine a labouras ivez gant Singers & Players and The Playgroup. Ari Up a genlabouras gant Rip Rig & Panic, The Slackers ha Dubblestandart e-touez ur bern re all.\nAdvodet[kemmañ | kemmañ ar vammenn]\nAri Up ha Tessa Pollitt a savas ar strollad en-dro e 2005, hag e 2006 e teuas er-maez ar bladenn EP anvet "Revenge Of The Killer Slits". War ar bladenn-se e son Paul Cook (bet ezel eus Sex Pistols) ha Marco Pirroni (bet ezel eus Adam & the Ants hag eus Siouxsie and the Banshees). Sikouret o deus ivez produiñ ar bladenn. Merc'h Cook, Hollie hec'h anv, a zo er strollad : seniñ a ra kenaozer hag e kan ivez. Evit ar wech kentañ abaoe 25 bloaz e sonas ar strollad er Stadoù-Unanet e 2006, an droiad a voe anvet "States of Mind". E 2007 e sonas en Aostralia hag e tistroas d'ar Stadoù-Unanet. Eno e tigoras abadenn Sonic Youth e McCarren Park Pool (New York). Un droiad vihan a voe aozet e Japan e miz Here 2007. E 2008 e troas en-dro ar strollad er Stadoù-Unanet. Adele Wilson az eas kuit, ha No a voe erlec'hiet gant ar gitarourez amerikan Michelle Hill. Ar strollad a sonas ivez e-pad Ladyfest (Manchester) e miz Du 2008 hag en Astoria (Londrez) e miz Kerzu 2008. Ar vurutellerez sonerezh anvet Zoe Street Howe a zo o prinetiñ ul levr diwar-benn ar strollad hag ar bladenn Cut. Raktreset eo dont er-maez e-kerzh ar bloavezh 2009, a-benn klotañ gant 30 vloaz embannadenn ar bladenn. Viv Albertine (gitar) a zo meneget e-touez izili ar strollad war e bajennad Myspace abaoe miz Genver 2009.\nAri Up - kan\nKate Korus - gitar\nSuzy Gutsy – gitar boud\nPalmolive - taboulinoù\nViv Albertine - gitar\nTessa Pollitt – gitar boud\nBudgie - taboulinoù\nBruce Smith - taboulinoù\nHollie Cook - kan\nNO - gitar, kan\nAnna Schulte - taboulinoù\nRevenge Of The Killer Slits (EP),(2006)\nPladennoù enrollet war al leurenn (live)[kemmañ | kemmañ ar vammenn]\nTypical Girls - Live in Cincinnati & San Francisco USA (Basic Records, 1980)\nPladennoù bihan[kemmañ | kemmañ ar vammenn]\n"Typical Girls"/"I Heard It Through the Grapevine" (Island, 1979) R.U #60\n"In The Beginning There Was Rhythm" (split single gant The Pop Group), (Y Records/Rough Trade, 1980)\n↑ Frank Zappa (atersadenn), The Dick Cavett Show 1980 (PBS)\n↑ Slits Set for U.S. Summer Tour Pitchfork, 6 a viz Gouere 2007.\nThe Slits Lec'hienn ofisiel\nWomen of 1970's Punk The Slits\n3am Magazine Atersadenn Tessa Pollitt\nPUNKCAST#1062 Live @ Syrup Room, Brooklyn, 3 a viz Du 2006 (Realplayer, mp4)\nPUNKCAST#1184 Live @ McCarren Park Pool, Brooklyn, 28 a viz Gouere 2007 (Realplayer, mp4)\nGuinness Book of British Hit Singles – 16vet embannadenn\nGuinness Book of British Hit Albums – 7vet embannadenn\n[[Rummad:Strolladoù sonerezh Breizh-Veur]\nAdtapet diwar « https://br.wikipedia.org/w/index.php?title=The_Slits&oldid=1821124 »\nStrolladoù sonerezh punk


Va Buhez e Rusia - Wikipedia\nVa Buhez e Rusia\nGolo kentañ al levr\nVa Buhez e Rusia zo titl ul levr gant Jarl Priel, embannet gant Al Liamm e 1955. An eil levrenn eus eñvorennoù ar skrivagner an hini eo, da-heul Va Zammig Buhez, embannet er bloaz a-raok, e dibenn 1954.\nAr pennad amzer a dremenas ar skrivagner tregeriat e Rusia eo a zo taolennet a-hed an darn vrasañ eus al levrenn-mañ, kinniget d'e bried, Janed Branchereau, kelennerez war ar galleg diouzh he micher.\nE Brest e kejas Jarl Priel outi, p'edo oc'h gant e amzer martolod. Graet en devoa e soñj da vont da Voskov d'hec'h adkavout ; eno e timezas ganti d'an 23 a viz Ebrel 1911, e teskas rusianeg hag ez eas da gelenner war ar galleg.\nNe voe ket evit chom e-pad pell er vro pa darzhas ar Brezel-bed kentañ. Ret e voe dezhañ distreiñ e-unan-penn da Vro-C'hall, ma touaras e Marselha d'an 22 a viz Eost 1914.\nE-lec'h distreiñ d'ar gêr da Briel ez eas Jarl Priel d'e gazarn da Vrest. Eno e klevas anv eus Emgann Rossignol (22 a viz Eost 1914) ma voe distrujet e rejimant kozh. Er bajenn 168 e lenner : Ger ebet ne rannas ar c'hazetennoù eus ar gwall-daol-se, ha den ne glevas komz eus Rossignol.\nHeuliad[kemmañ | kemmañ ar vammenn]\nE 1957 e voe embannet levrenn diwezhañ eñvorennoù Jarl Priel, Amañ hag Ahont.\nAdtapet diwar « https://br.wikipedia.org/w/index.php?title=Va_Buhez_e_Rusia&oldid=1869054 »\nKemmoù diwezhañ degaset d'ar bajenn-mañ d'an 28 Meu 2020, da 14:04.


Pajenn:Morvan - Buez ar Zent, 1894.djvu/706 - Wikimammenn\nPajenn:Morvan - Buez ar Zent, 1894.djvu/706\n15 a Here\nsantez thereza, guerc’hez\neunn den all a renk huel, he hano Semplis, gant he drivac’h ha tri-ugent esklav.\nAr brud euz a gement-ma a lakeaz ar gouarner da egari, ha setu hen ha koundaoni ann holl gristenien nevez-se da veza dibennet asambles gant ar belek Kalepod. Ar gouarner a roaz urs er memes amzer da glask Kallist ; rak kredi a rea oa hen ar penn-kaoz m’o doa kement all a baianed troet kein d’ann idolou.\nAr Zant a oue kavet erfin, karget a jadennou, ha kaset d’ar prizoun el leac’h ma oue lezet pemp devez dioc’htu heb tamm. Gant ann dra-ze skoet e veze bemdez ha meur a vech bemdez, a daoliou baz. Mes ar belek Kalepod en em ziskouezaz d’ezhan enn eur lavaret ne vije ket pell mui heb reseo he rekoumpans.\nDa c’hortoz, Kallist a vadezaz enn he brizoun eur zoudard hanvet Privat. Ar zoudard-ma a ioa he gorf goloet a c’houliou heuzuz ; mes ar gouliou-ze a oue pareet dre ar vadiziant. Antronoz, paianed kear a grogaz ho-unan er pab santel, ha goude beza he stlejet dre ar ruiou, e taoljont anezhan enn eur puns, eur gordenn enn dro d’he c’houzoug. He verzerenti a erruaz d’ar 14 viz here euz ar bloaz 223.\nP’en deuz unan bennag great pe blijadur d’ehoc’h, nebeuta a rit eo he drugarekaat, ha m’o pefe ankounac’heat hen ober, o pefe poan ha mez goudeze. Hogen, Doue ho karg bemdez euz he c’hrasou ; hag aketuz oc’h-hu ive da ziskouez d’ezhan hoc’h anaoudegez vad ? Nag a dud zo siouaz ! hag a vank aliez d’ann dever-ze ! Nag a re all zoken hag a implij oc’h offansi ho c’hrouer ar spered, ar c’horf, ann nerz hag an danvez o deuz resevet diganthan ! Ne c’houfe ket beza goasoc’h ingrateri eged houma, ha goulskoude nag a vech marteze oc’h euz great ann dra-ze hoc’h-unan !\nar pemzekved devez a viz here\nThereza a ioa ganet e kear Avila e Spagn a dud a lignez huel hag a zoujans Doue. He brasa plijadur enn\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/706&oldid=137942 »


František Martin Pelcl - Wikipedia\nMaen-koun en enor da F. M. Pelcl, e Rychnov nad Kněžnou.\nFrantišek Martin Pelcl (ganet d’an 11 a viz Du 1734 e Rychnov nad Kněžnou – marvet d’ar 24 a viz C'hwevrer 1801 e Praha) e oa ar c’hentañ kelenner tchekeg e Skol-veur Praha.\nE skol-veur Praha e reas studioù prederouriezh, istor ha doueoniezh, met n’eas ket betek penn ha mont a reas da skol-veur Vienna goude se. Eno e studias tchekeg hag istor. Labourat a reas evel kelenner-ti evit bugale tud nobl. Dont a reas da Braha en-dro e 1793 hag anvet e voe da gelenner war ar yezh hag al lennegezh tchekek er skol-veur.\nEn alamaneg e skrivas an darn vrasañ eus e labourioù : levrioù diwar-benn istor Bohemia, diwar-benn impalaerien evel Jozef II pe Karl IV. Embann a reas ivez labourioù e latin diwar-benn istor Bohemia hag e tchekeg diwar-benn yezhadur an tchekeg.\nDre e labour en deus kemeret perzh en adsav broadel Tchekia en XIXvet kantved ha mignon e oa da bennoù bras an emsav broadel evel Josef Dobrovský pe Václav Matěj Kramerius.\nAdtapet diwar « https://br.wikipedia.org/w/index.php?title=František_Martin_Pelcl&oldid=1711404 »\nKemmoù diwezhañ degaset d'ar bajenn-mañ d'an 28 Gou 2016, da 14:18.


Emgann Wagram - Wikipedia\nNapoleon e-kerzh Emgann Wagram\nEmgann Wagram a oa bet stourmet eus ar 5 betek ar 6 a viz Gouhere 1809 e-kerzh Brezelioù Napoleon. An trec'h a oa bet gant an Impalaer Napoleon, met koustus e voe evit al lu gall hag e harperien.\nAn arme aostrian a oa renet gant an arc'hdug Charlez, dug Teschen. Dre an disorc'h e oa bet freuzet ar pempvet Kevredad, an emglev etre Aostria hag ar Rouantelezh-Unanet a-enep Bro-C'hall.\nGant 80 000 den kollet (lazhet, gloazet pe steuziet) en holl, Emgann Wagram a oa bet unan gwadus. Implijet e oa bet 1 000 pezh kanol o devoa tennet 180 000 obuz war an dachenn-emgann kompez, ma oa un 300 000 bennak a soudarded. Sklaer eo e oa aet ar maout gant Napoleon, met ne oa ket deuet a-benn da implijout an trec'h-se evit an dazont. Ouzhpenn se, kolloù Aostria a oa tost heñvel ouzh re an an nerzhioù gall ha kevredet.\nAn trec'h brasañ a oa bet a-fet spered rak Aostria a oa bet tizhet don betek koll nerzh ha spi er stourm. Sinet e voe Emglev Schönbrunn a dennas ur c'hwec'hvedenn eus hollad annezidi an Impalaeriezh, gant lod tiriadoù. Mouget e voe Aostria gant ar c'holl douaroù-se en e holl harzoù betek Kampagn Alamagn 1813.\nAdtapet diwar « https://br.wikipedia.org/w/index.php?title=Emgann_Wagram&oldid=1896104 »\nKemmoù diwezhañ degaset d'ar bajenn-mañ d'an 24 C'hwe 2021, da 16:52.


Friedrich Robert Faehlmann - Wikipedia\nFriedrich R. Faehlmann\nFriedrich Robert Faehlmann (pe Fählmann) (31 a viz Kerzu 1798 – 22 a viz Ebrel 1850 e Tartu) a oa ur skrivagner estonek hag ur mezeg e Livonia, en Impalaeriezh Rusia. Bez' e e voe e-touez diazezerien Kevredigezh Ouiziek Estonia e skol-veur Dorpat (Tartu bremañ) hag en he fenn e voe e-pad un nebeud bloavezhioù (1843-1850).\nFaehlmann a reas studioù medisinerezh e skol-veur Dorpat hag un diplom doktor a dapas e 1827. En em lakaat a reas da labourat evel medisin e Dorpat (Tartu). Ouzhpenn-se e roas kentelioù war an estoneg er skol-veur er bloavezhioù 1840.\nAbaoe e yaouankiz e oa troet gant sevenadur Estonia hag e 1838 e voe unan eus ar re a savas Kevredigezh Ouiziek Estonia.\nDastum kontadennoù a reas ha goude e varv e 1850, e voent dastumet gant Friedrich Reinhold Kreutzwald da ober ar meurgan anvet Kalevipoeg, embannet etre 1857 ha 1861.\nMervel a reas Faehlmann gant an dorzhellegezh e Dorpat.\nTezenn doktorelezh e latin "Observationes inflammationum occultiorum" (1827)\nF. R. Faehlmann (fr)\nAdtapet diwar « https://br.wikipedia.org/w/index.php?title=Friedrich_Robert_Faehlmann&oldid=1742313 »\nKemmoù diwezhañ degaset d'ar bajenn-mañ d'an 9 Meu 2017, da 11:58.


Breton ag ar c’hreisteiz – tammou berr\nBreton ag ar c’hreisteiz\nAzezet eo doc’h an daol tost d’hon hani en ostaleri lec’h mah omp get hor merenn. Ur pikol dienn-sklas, chantilly e-leizh doc’h he lein, zo kaset dirakañ. Ha ni, lâret deomp tuchantik ne oa ket traoù dous ken, nemet e vehe ur banne kafe “gourmand”.\n«Mignon oc’h da vestr an ti» eme-me, en ur vousc’hoarziñ.\nHag-eñ gervel an ostiz.\n«Get menu an deiz nend eus ket traoù dous ken. Gallout a raer goulenn anezho diàr ar gartenn» eme hemañ.\nLâret kaer a blij d’hon amezek hag eñ ha derhel da vagañ an diviz.\nA pa c’houlennan getoñ hag emañ ag ar c’horn-bro:\n«N’on ket.» eme-eñ «A Vreizh ar c’hreisteiz e oa ma zud» hag a pa ziskoan c’hoant da ouiet muioc’h :\n«A bPortugal e oant»\nBremañ emañ é chom 45 km ac’hanemañ doc’h tu ar c’hreisteiz, àr hent Orléans, e korn-bro Méréville. Un hanter eur bennak get e c’harr-tan. Aet e oa skuizh get an endro amañ, «get rac’h an dud a za da chom er vro».\nGwelet a ran emañ ec’h esae lâret nend eus ket ur gouennelour anezhoñ neoazh:\n«Ar sevenadur» eme-me «eno emañ an dalc’h ?»\nGoulenn a ran peseurt micher en deus.\nAmpart eo d’ober àr-dro ar c’hirri-tan, ar pezh a oa e vicher gwezharall. Ha bremañ a pa emañ get e 58 vlez, get sikour ur mignon dezhoñ, emañ é c’hounit bara dre ober ar sort labour hag ivez dre ober àr-dro ar sevel-tier.\nUr souezh a oa evidomp, kaset ma oamp get e fesonioù gwiv, e glevet komz ag un tu teñval ag e vuhez : emañ e vaouez é stourm doc’h ar c’hrign-bev. Hag hi ha lâret dezhoñ un dra hañval doc’h ar pezh en doa lâret Bernard Tapie d’e vedisinourion :\n«Klañv on daousto din bout renet ur vuhez fur ha te yac’h pesk daousto d’az puhez disoursi.»\n22. Du 2017 22. Du 2017 yann a\n← Ur wir Normandez\nBec’h zo get ar varc’hoù-houarn e Kopenhag →


Skolveurieg - Wikipedia\nAr skolveurieg, pe falc'huneg, eo an anvioù roet d'un doare da skrivañ ar brezhoneg hag a oa bet ijinet e 1955 gant Frañsez Falc'hun hag a zo implijet bremañ c'hoazh.\n1.1 Kostezennoù ar skolveurieg\n3 Diazezoù ar skritur\nIjinet e oa bet ar skolveurieg gant Frañsez Falc'hun pa oa kelenner e Kevrenn geltiek Skol-Veur Roazhon, ha degemeret e oa bet e-pad ur prantad gant pennoù Akademiezh Roazhon a-hervez(Daveoù a vank). Setu perak e voe roet an anv skolveurieg-se dezhañ gant e grouer. Enebourien an doare-skrivañ avat a lavare falc'huneg anezhañ, dre c'hoap a-hervez(Daveoù a vank).\nAet kuit ar chaloni Falc'hun da Vrest pa voe digoret ur skol-veur nevez eno, ha ne voe ket implijet ar skolveurieg e Skol-Veur Breizh-Uhel e Roazhon ken.\nKostezennoù ar skolveurieg[kemmañ | kemmañ ar vammenn]\nDiv gostezenn a rae gant ar skolveurieg : ar gatoliked en un tu, hag an tu-kleiz gall (PCF, SFIO dreist-holl d'ar mare-se) en tu all. Dorn-ha-dorn e oant a-enep ar vroadelourien a rae gant ar peurunvan.\nE tu ar gatoliked e oa :\nar Bleun Brug, diazezet e Bro-Leon hag e Kernev (beleien Treger ha Kernev-Uhel, gant Marsel Klerg ha Maodez Glanndour, o doa degemeret ar peurunvan),\nar Skol dre Lizer, gant Visant Seite.\nE tu ar gleizidi :\nAr Falz, renet gant Per Honoré, met dilezel a reas ar falc'huneg pa voe savet an assimileg gant Fañch Morvannou, goude kemeret ar stur gant tud UDB diwar-goust ar re gozh a oa tost d'ar strolladoù gall,\nEmgleo Breiz, renet gant Armañs Keravel, ezel eus ar PCF a-raok dont da vezañ ezel eus ar PS, a oa e-barzh Ar Falz ivez, ha gant Andreo ar Merser, ezel eus ar PCF, a grouas Ar Skol Vrezoneg, evit klask kemer lec'h Ar Falz,\nKendalc'h, hag a embanne al levr kanaouennoù Kanomp Uhel,\nAl Leur Nevez, savet gant Loeiz Roparz.\nGant Frañsez Falc'hun hag e vignoned e veze graet ar skolveurieg eus ar skritur, pa veze lavaret ar falc'huneg gant e enebourien. Hiziv pa'z eo yenaet an enebiezh kozh ne vez ket kalz a dud ken oc'h ober gant ar ger skolveurieg, ha n'eus forzh penaos ne vez ket implijet an doare-skrivañ kalz er skolioù-meur, nag e skol-veur Brest zoken, ha gwall nebeud en deskadurezh, war-bouez unan bennak en deskadurezh katolik c'hoazh.\nNe vez implijet ar skolveurieg-falc'huneg nemet gant an tier-embann-mañ ken :\nBrud Nevez/Emgleo Breiz, renet gant Fañch Broudig,\nAr Skol Vrezoneg, renet c'hoazh gant Andreo ar Merser,\nMinihi Levenez, kaset en-dro gant Job an Irien (a vez lakaet e bennadoù e peurunvan pa skriv e-barzh Ya!), a zo pezh a chom eus hengoun katolik ar Bleun Brug kozh.\nMikael Madeg, a embann e-unan e oberennoù.\nLe pays breton, kelaouenn an USBIF, dalc'het gant ar PCF, ma kaver tammoù pennadoù gant Yves Le Du bep an amzer.\nE-touez fealañ skoazellerien ar skolveurieg-falc'huneg eo ret menegiñ Yann-Bêr Thomin, bet kuzulier-rannvro, bet maer Landerne, ha bet e-touez renerien diwezhañ ar Bleun Brug, aozadur kozh Yann-Vari Perrot, deuet da vezañ un tasmant hiziv.\nMet nebeud a bouez a chom en XXIvet kantved gant ar strolladoù-se, a oa e barr o brud er bloavezhioù 1960. Kement-se a ziskouez diskar ar bed katolik ha laik mod kozh evel-just, ha hini ar brezhoneg war un dro, dre ma n'o deus ket gallet kavout tud yaouank da zerc'hel o stal en he sav.\nDiazezoù ar skritur[kemmañ | kemmañ ar vammenn]\nGwelloc'h en doa kavet ar chaloni Falc'hun chom hep lakaat kensonennoù divouezh e dibenn an anvioù-gwan :\nMad ha n'eo ket skrivet mat evel en doareoù-skrivañ a-gent (doare-skrivañ KLT hag ar peurunvan).\nNe ra ket gant c'h da aroueziañ ar son deuet diwar kemmadur ar son [k] pe ar son [g] :\nar hi, e-lec'h ar c'hi, Marh al lorh e-lec'h Marc'h al lorc'h ;\nwar-hed (koulz evit war-hed ha war-c'hed).\nOber a ra gant ar c'hemmadurioù diyezhadurel a vez kavet e Leon hag en ul lodenn eus Kernev: sac'h > ar zac'h, chistr > ar jistr.\nOber a ra gant ar c'hemmadur f > 'f evit diskouez un "f blot": forh > da 'forh" (forc'h, da forc'h).\nNe ra ket gant v e dibenn ar gerioù, met gant o pe ou: glao, piou, brao (daoust ma reont gant braventez).\nN'en deus ket miret ar zh a oa bet degaset gant Langleiz ha degemeret er brezhoneg peurunvan evit kompezañ an doare disheñvel a zo gant komzerien Bro-Wened da ezteurel ar z a vez klevet e pastelloù-bro all : un h a vez distaget e skolveurieg.\nUn doare-skrivañ nevez evit ar gwenedeg a oa bet kinniget gant ar chaloni Falc'hun hag ar person Meriadeg Herrieu, mab da Loeiz Herrieu.\nSkouerioù eus an diforc'hoù a zo etre an 3 skritur e brezhoneg :\n(Feiz ha Breiz)\nSkritur brehoneg Guéned\nevit aveit, eit evit evid ewid\nskouer skuér, skuir skouer skwer skwer\nemzao emsaù emsav emzao emsaw\nmat mat mad ha mat\n(anv-kadarn hag anv-gwan) mad mad ha mat\n(anv-kadarn hag anv-gwan)\nguelout, gwelet guélet gwelout / gwelet gweloud / gweled gweled / gweloud\nmont monet, mont mont mond moned/mont\npasaat pasat pasaat pasaad / pasâd passaad\nc'hoaz hoah c'hoazh c'hoaz c'hoazh\nc'houec'h hueh c'hwec'h c'hweh c'hwec'h\nnoz noz noz noz nos\nbrezoneg/k brehoneg brezhoneg (anv-kadarn) brezoneg brezhoneg\ndiou diù div diou diw\nuhella(n) ihuéllan uhelañ uhella uhellañ\nsenti sentein sentiñ senti sentiñ\nYves Le Berre e 2014 o lenn ur skrid falc'hunek ofisiel eus 1914 (pa oa bet ijinet ar skritur e 1955) : \nAdtapet diwar « https://br.wikipedia.org/w/index.php?title=Skolveurieg&oldid=1962833 »


Blind Guardian e 2016\nBloavezhioù 1984 – bremañ\nIzili Hansi Kürsch\nEz-izili Thomen Stauch\nLabelioù No Remorse\nBlind Guardian zo ul laz-seniñ alaman disklêriet alies evel unan eus ar strolladoù Power ha Speed Metal anavezetañ,,. Krouet e voe e kreiz ar bloavezhioù 1980 e Krefeld, Alamagn..\nKomzoù Blind Guardian, skrivet gant ar c'haner Hansi Kürsch, zo awenet gant faltazi skrivagnerien evel J. R. R. Tolkien, Stephen King ha Michael Moorcock, kement ha mojennoù hengounel ha barzhonegoù meurzanevellek.\n2 Doare sonerezh\n4.3 Sonerien pedet\n5.1 Albomoù Studio\nGant Hansi Kürsch (kan, gitar boud) hag Andre Olbrich (gitar) e voe krouet ar strollad, en deus embannet daou zemo dindan an anv Lucifer's Heritage' e 1985 ha 1986 kent dibab an anv "Blind Guardian".\nKalz e kemmas izili ar strollad er bloavezhioù kentañ : Markus Dörk (gitar) ha Thomen Stauch (bateri) zo bet erlec'hiet gant Christof Theißen hag Hans-Peter Frey. Erfin, e 1987, Marcus Siepen ha Thomen a zistroas en dro evit stummañ ar strollad a voe dalc'het evel-se evit an 18 vloaz war-erc'h.\nE 1991, Blind Guardian a sinas gant Virgin Records ; embannet e voe an albom Somewhere Far Beyond hag an albom live Tokyo Tales e 1993. Flemming Rasmussen, produer Metallica, a grogas da labourat gant Blind Guardian, o produiñ Imaginations from the Other Side e 1995 ha The Forgotten Tales e 1996, un albom savet gant un hanter a tonioù adkemeret hag an hanter all a gannaouennoù nevez.\nE 1998, Blind Guardian a embannas o albom Nightfall in Middle-Earth, un albom meizad diazezet war The Silmarillion gant J. R. R. Tolkien, gant sonerezh levezonet gant ar folk rock. Abaoe Nightfall e voe Oliver Holzwarth soner guitar-boud Blind Guardian, hag Hansi a c'hell en em c'hreizañ war e gan. Bez' e oa ivez albom diwezhañ produet gant Rasmussen.\nA Night at the Opera a voe embannet pevar bloaz goude. War an albom-se, son ar strollad a denn muioc'h d'o albomoù speed metal kozh. Zoken pa n'eo ket un albom meizad evit gwir, kalzik eus an temoù a gomz deus relijion ha darempredoù etre tud ha galloud santel. Heuliet e voe gant un albom live e 2003 hag un DVD, Imaginations Through the Looking Glass, a voe an albom diwezhañ gant an tabouliner Thomen Stauch. Aet eo kuit abalamour da ziforc'hioù a-fed sonerezh hag erlerchiet eo bet gant Frederik Ehmke. Kentañ albom gant Ehmke a voe A Twist in the Myth, a zeuas er-maez e 2006.\nBlind Guardian en deus kemeret perzh n'eus ket pell zo evit sonerezh ar film In the Name of the King: a Dungeon Siege Tale, hag a zo deuet er-maez e 2008 Ar strollad en deus ivez enrollet un ton evit ar c'hoari video Sacred 2 Fallen Angel.\nAr single A Voice in the Dark a voe embannet d'ar 25 a viz Even 2010.\nD'an 30 a viz Gouere 2010 e teuas an albom At the Edge of Time er-maez. Kroget e voe ar strollad d'ober sonadegoù ha disklêriet o deus e sonfent er Wacken Open Air e 2011.\nE 2006 – Bukit war pennoù an dud da welet o anvioù\nDaou albom kentañ Blind Guardian, Battalions of Fear ha Follow the Blind, a denne muioc'h d'ar speed metal eget o labourioù da-heul. O kregiñ gant o trede albom, Tales from the Twilight World, Blind Guardian en deus kroget tamm-ha-tamm da skrivañ sonaozadennoù luzietoc'h ha goustadikoc'h. Evel ar c'hwec'hvet albom, Nightfall in Middle Earth, Hansi en deus paouezet seniñ ar gitar-boud evit en em greizenniñ war e gan. D'ar mare-se, ar strollad en deus kroget da lakaat kalzik kempennadurioù evit ul laz-seniñ, hag implij an teknik "overdub", awenet gant ar strollad saoz Queen.\nE sonerezh Blind Guardian e klever staccato gitar tredan ha bateri boud doubl, a zo perzhioùdibarek ar power metal, evel implij an overdub evit krouiñ ur son meurzanevellek. An teknik-se, a vez kavet dreist-holl er gitar hag er vouezh, a laka da grediñ ez eus un armead vras a sonerien o seniñ hag o kanañ asambles. An teknik-se a zo bet implijet en holl albomoù goude an daou gentañ, met dreist-holl en A Night at the Opera.\nPa voe aterset ar strollad dindan produelezh Sacred 2 e 2009, Hansi a lavars e c'hallje an doare sonerezh bezañ disklêriet evel symphonic speed metal.\nRaktresoù[kemmañ | kemmañ ar vammenn]\nAsambles gant Jon Shaffer, leader ha krouer Iced Earth, Kürsch zo kaner er stollad Demons & Wizard.\nBlind Guardian en deus labouret abaoe eizh vloaz war ur rakrtes laz-seniñ diwar The Lord of the Rings. Ne vo ket un albom power metal, embannet e vo dindan an anv Blind Guardian peogwir eo gant temoù ar strollad, hervez Hansi\nHansi Kürsch – Kan (1984–), Gitar boud (1984–1996)\nAndré Olbrich – Gitar penn (1984–)\nMarcus Siepen – Gitar ritm (1987–)\nFrederik Ehmke – Batri, Binviji dre skeiñ (2005–)\nEz-izili[kemmañ | kemmañ ar vammenn]\nThomas "Thomen" Stauch – batri (1984–1985, 1987–2005)\nMarkus Dörk – Gitar (Lucifer's Heritage) (1984–1985)\nChristof Theißen – Gitar ritm (Lucifer's Heritage) (1986)\nHans-Peter Frey – Batri (Lucifer's Heritage) (1986)\nSonerien pedet[kemmañ | kemmañ ar vammenn]\nOliver Holzwarth – Gitar boud (live/studio) (1997–)\nNiko Trznadl – Gitar boud (live) (1988)\nAlex Holzwarth – Batri (live) (2002–2003)\nMathias Wiesner – Touchennaoueg (studio) (1989–)\nMichael Schüren – Touchennaoueg (live), grand piano (studio) (1997–)\nKai Hansen – Kan, solos gitar (1989–1992)\nThomas Kelleners – Kan (Lucifer's Heritage) (1984)\nRolf Köhler, Thomas Hackmann – Kan boud (1989–)\nOlaf Senkbeil, Billy King – Kan boud (1990–)\nA Night at the Opera (Blind Guardian album)|A Night at the Opera (2002)\nLec'hienn Blind Guardian\nBlind Guardian war MySpace\n↑ (en) No Life Til Metal\n↑ 2,0 2,1 ha2,2 (en) Nuclear Blast America\n↑ (en) How it started...\n↑ (en) Imhotep\nAdtapet diwar « https://br.wikipedia.org/w/index.php?title=Blind_Guardian&oldid=1976562 »\nStrolladoù sonerezh Speed Metal\nStrolladoù sonerezh Alamagn


Ar stêr Alun e Caergwrle\nCaergwrle zo ur gêriadenn e biz Kembre, e Sir y Fflint. Emañ un tammig en hanternoz da Wrecsam, tost da gêriadenn Abermorddu, e-harz Mynydd yr Hob, un dorgenn izel.\nEmañ Caergwrle war ribl ar stêr Alun. E-kichen ar gêriadenn emañ dismantroù Kastell Caergwrle, ur c'hastell savet en XIIIvet kantved gant ar priñs Dafydd ap Gruffudd, breur da Llywelyn ap Gruffudd, war douaroù roet dezhañ gant Edouarzh Iañ, roue Bro-Saoz. Ur pont kozh, eus ar XVIIvet kantved, zo er gêriadenn ; darbet e voe dezhañ bezañ distrujet gant un dic'hlann dour e 2000, met adkempennet eo bet abaoe.\nE kumuniezh Yr Hob emañ Caergwrle.\nAdtapet diwar « https://br.wikipedia.org/w/index.php?title=Caergwrle&oldid=1693626 »\nKemmoù diwezhañ degaset d'ar bajenn-mañ d'an 14 Meu 2016, da 20:56.


Kevrieg - Wikipedia\n1 578 ann. (2019)\n48° 20′ 44″ Norzh\n1° 49′ 32″ Kornôg / 48.3455555556, -1.82555555556\nbihanañ 22 m — brasañ 96 m\nKevrieg a zo ur gumun eus Breizh e Kanton Komborn e departamant Il-ha-Gwilen.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar priol-person, De Luarde e anv, hag ur c'hure, Levrel.\n69 gwaz a gollas o buhez abalamour d'ar brezel hervez monumant ar re varv, d.l.e. 5,17% ag ar boblañs hervez an niveradeg bet graet e 1911; tri anezhe a varvas d’an 22 a viz Eost e Belgia, unan en Emgann Rossignol , soudard e oa er 1añ Rujumant Troadegiezh Drevadennel, an daou all e Charleroi, soudarded e oant er 25vet Rujumant Troadegiezh,.\nMervel a reas nav den ag ar gumun abalamour d'ar brezel.\nD'an 22 a viz Even 1944 e kouezhas ur c'harr-nij P-51F (marilhet 42-103224 ha kodet ZM-?) eus aerlu ar Stadoù-Unanet (United States Army Air Forces) e "La Noë" e Kevrieg; e sturier a zeuas a-benn da achap.\nBrezel Indez-Sina: ur milour a varvas e 1947.\nMonumant foran ar re varv,,; savet e voe e 1920.\nTaolenn ar re varv (1914-1918) en iliz katolik,.\n↑  Monumant ar re varv - Memorial Genweb]\nAdtapet diwar « https://br.wikipedia.org/w/index.php?title=Kevrieg&oldid=1973404 »


Poste BUHEZOUR(EZ) SPORTEL KEVREADEL\nEmployeur Bodadeg ar Gouren\nMission Ober war-dro ar gourdoniñ er skolioù gouren: deus ar babigouren d’an dud deuet Buheziñ prantadoù tañva gant strolladoù er skolioù, kevredigezhioù, kreizennoù dudi,gouelioù, abadennoù dindan an amzer e-pad an hañv hag all Reiñ lañs ha kemer perzh e diorren ar skolioù hag ar poellgorioù departamant Kemer perzh e aozadur darvoudoù a bep seurt (gourenadegoù, devezhioù buheziñ) Kemer perzh e merañ Poellgor Teknik ha Stummañ Bodadeg ar Gouren, o sterniañ arstajoù, o emmellout er stummadurioù hag all.\nProfil Ho tiplomoù: BPJEPS Gouren, pe Breved Stad 1añ derez gouren (dibab Gouren). PE Aotreegezh pe master STAPS, BPJEPS APT pe LTP, Breved Stad en ur sport emgann,BESAPT*. Breved Monitour Kevreadel Gouren* (*Stummet e vefoc’h neuze ouzhpenn da se war ho amzer labour.) Ho perzhioù mat: Rikted, emrenerezh ha youl a zo ho kerioù-stur war ar pemdez. Ho parregezhioù: Diskouez a rit kaout intrudu, barregezhioù da labourat a-stroll ha gouzout a rit merañ hoimplij-amzer diouzh sturiadurioù ho skipailh ren ? Graet eo al labour-mañ evidoc’h! Goulenn a reomp ganeoc’h kaout: Un aotre-bleniañ B hag ur c’harr. Komz brezhoneg a vo gwelet mat.\nRémunération Gopr diouzh ar CCNS, teknikour live 3\nRemarques Deiziad kregiñ : 1aña viz Gwengolo 2022. Mare stummañ: etremiz Ebrel ha miz Gouere. Lec’h labour : Departamant Il-ha-Gwilen (tachenn Bro Roazhon ha Mervent an departamant)Hent a vo d’ober en departamant, hag e lec’h all e Breizh ivez gwech ha gwech all\nContact Evit lakat ho anv, kasit CV ha lizher emstrivañ d’an : Aotroù Hubert Jean-François, Prezidant Poellgor Il-ha-Gwilen Bodadeg ar Gouren 1 alez Binig – 35700 Roazhon comite35@gouren.bzh\nFiche modifiée le 2022-03-08 17:34:25


Journal de Renaud Camus, mercredi 24 juillet 2019\ncréée le jeudi 25 juillet 2019, 0 h 47\nmodifiée le jeudi 25 juillet 2019, 0 h 51Plieux, mercredi 24 juillet 2019, six heures du soir. Les vacances n’auront pas duré longtemps : dès ce matin le chien Le Coz avait repris son ~~~~~~~~. ~~~~~~ ~~~ ~~’~~ ~~ ~~~ ~~~~~~ ~~~~~~~~~~ ~~~~, ~~~~~ ~~~ ~~~~~~~, ~~~ ~~~~ le moindre visiteur, ~~~ ~~’~~ ~~~~~~~~~~ ~~~~ ~~~~~ ~~~~~ ~~’~~~~~~~~~ ~~~ ~~~ ~~~~~~~~~~~. ~~~ ~~’~~ ~~~~ ~~~~~~~~~, ~~~~ ~~~~~~~~, ~~’~~~~~~~~ ~~~~ ~~~~~~~~~ ~~~~~~~~ ~~~~ ~~~~~~~~~ ~~~ Petit Remplacement, ~~~~~ ~~’~~~~~~~~ de Roux, qui ~~~~~ ~~~~~~~~~ ~~ ~~~ rentrée.\nMais ~~~~~~ ~~~ ~~’~~~~ ~~~~ ~~~ ~~~~~, ~~’~~~~ ~~’~~~~~~. ~~~~ ~~~ ~~~~~~~~ ~~~~~~~, ~~’~~~~~~~~~~ ~~~~~~~, ~~~~~~ ~~~~ ~~~ ~~~~~ ~~~~ ~~~~ ~~’~~~~~~~ ~~~ mot de lui ~~~ ~~~ ~~~~ ~~~~~~~~~, ~~’~~~~~~~ ~~~ ~~~~~~~~ ~~~~~ ~~~~~~~~~~~~ ~~~~~~ ~~~~ ~~~ ~~~ ~~~~~ ~~~~~~~ ~~~ ~~~~~~ ~~~~~, ~~~ ~~~~~~~ ~~~ ~~~~~~, ~~~~~ ~~’~~~~~~~ ~~~~~ ~~~~~, ~~~ à propos de ~~~~~~ ~~~~~~ ~~~~~~~~~~ ~~~~~~~~~, « ~~~~~~~ ~~~~ [~~.], ~~~~~~~~~~ ~~~~~ ~~~ ~~~~~ ». ~~~ ~~~~~~~~ ~~~~~~ ~~~ ~~’~~~~~~~~~ ~~~~~ ~~~ ~~~~~~~~~~ ~~’~~~~~~ ~~~~~~~ ~~~ ~~~ ~~~~ ~~~~ photographie prise de ~~~~~ ~~~~, L’Ondée, ~~~ ~~’~~~ ~~~~~ ~~~ ~~~~~~~, ~~~ ~~~~ ~~~ ~~~~~~ ; ~~~ ~~~ ~~~~~~ ~~~~ ~~~~~~~~. ~~’~~~ ~~~~~ ~~~ ~~~~~~~~ ~~~ ~~~~~~~~, ~~~~~~~ ~~~~~~~ ~~~~, ~~~~~ ou trois cents ~~~~~~~~~~~~~~ ~~~ ~~~~~~~ ~~~~~~~, ~~~~~~~~ ~~~~~~ ~~~~~~~~~~~~, ~~~ ~~~~ ~~~~~, ~~ ~~’~~~~~~~~ ~~~ ~~~ ~~~~~~~. ~~~~ ~~~~ ~~~ ~~~~ ? ~~’~~~ ~~~~~~~~~ ~~~ ~~~~~~~~ Me ~~~~~~~, ~~’~~~~~~~ ~~~~ le ton du ~~~~~~~~ ~~~~~ ~~~~~~~~ ~~~~~~ ~~~~~~~~~ (« ~~~ ~~~~~ ~~~~~~~ ~~~ ~~~~~~~~ ~~~ ~~~~ ~~~~~ ~~~~~~~~ ~~ ~~~ ~~~~~~ ~~~~~~~ ~~~~~ ») ~~~ ~~~~ ~~~ ~~~~~~~~~~~, ~~’~~~ ~~~~~ quelque chose, est ~~~~~ ~~~~~~~~~~~ ~~~~~~~~~~. ~~’~~~~~~~ ~~’~~~~~~~~~~ ~~~~~~~ ~~~~~~ ~~~, ~~~ ~~~~~~~~~~, ~~ ~~~ ~~~~~~~~~ ~~~~~~~~~, ~~~ ~~~~~~~~~~~~ ~~~~~ ~~~~~~~~. ~~’~~~ ~~~~~~~~~~ ~~~~~ ~~~~~~~~~~~~ ~~~~~~~~~ ~~~~~ ~~~~~~~~. ~~~~~ ~~~ suite des échanges ~~~ ~~~~ ~~~~~~~~~ ~~~ ~~~~~~~~~~, ~~~ ~~~~~~~~ ~~’~~~ ~~~~~~~~~ ~~ ~~~~ ~~~~~~~~~~~ ~~~~~~~~~~~~ juridiques.\nIl ~~’~~~~~~~~ ~~~~ ~~~~~ ~~~~~~ ~~~~~~ ~~~~~~ ~~~~ ~~~~~, ~~~~~ ~~~~~~ ~~~~~~~~~~~ ~~~~~~~~~. ~~’~~~~~ mieux éviter le ~~~~~~~~ ~~~~~, ~~~~~~~ ~~~’~~~ ~~’~~ ~~~~~ ~~~~~~~~~~ ~~~~ ~~~~ ~~~~~~~~ ~~~~~~~~ ~~~~~ ~~’~~~~~~~~~~ ~~~~~~~~~ ~~~~~~~~~ ~~~~~~ ~~~~~~ ~~~ ~~~~~~~~~~ ~~~~~~~~~~~~~ ~~~~~~~~~~, ~~~~~~~~~~ ~~~ ~~~~~~~~~~~~~~~. ~~~~~~~ ~~~~~ ~~~~~ sévissent d’autres problèmes ~~~ ~~~~~~~, ~~~~~~~ ~~~~~ ~~~~~~~~~~~ ~~~ ~~~~~~~~~~ (~~~~~~, à l’instant, ~~~~~~~~~~ — ~~~~~~~ ~~ ~~~ ~~~~~~~ ~~~~~ ~~~ ~~~~~~~ ~~~~~~ ~~~~~~~ ~~~~~~, ~~~~~ ~~~ ~~’~~~~~~~ ~~~~~~~ ~~~ voix). Et sur ~~~ ~~~~~~~~~~ ~~~~~~ ~~~ ~~~~~ ~~~~~ ~~~ ~~~~ ~~~ ~~~~~ ~~~ ~~~~ (« Retour ~~~~ ~~., ~~~~~~~~~~ ~~~~~ ~~~ nuit »), ~~~~ ~~~~~~~~~~ ~~~~~~~~ ~~~ ~~~~~~~~~ ~~~~~~~~~~ de menaces. On ~~~ ~~~~~ ~~~~~ ~~~~ ~~~ ~~~~~~~ ~~~~~~~~~~~~~~~ ~~~ ~~~~~~~~~. ~~~ ~~ ~~ ~~~~~ ~~~ ~~~~~~~~, ~~~ ~~~~~~~ ~~~ ~~~ ~~~~~~~~ ~~~~~ ~~~ ~~~~ ~~~~~ ~~~~~~~, ~~~ ~~~ a déjà été ~~~ ~~~~~~~~ ~~~ ~~~~~~~ ~~~~~~~~~~. ~~~ ~~~~~ ~~~~~~~~~~~ ~~~~~~~, ~~~~~, ~~~~~~ ~~~~ ~~~ ~~~ ~~~ ~~~~~ (~~~ ~~~~~~~ ~~~~ ~~~~~~~~~~~, ~~~ ~~’~~~ ~~~~~~~~~ ~~~~~~~~~…), ~~~ ~~~~~~~ ~~~~~ aller où ? La ~~~~~-~~~~~~~~, ~~~~~~~ ~~~~ ~~~~~ ~~~~~~ ~~~~~~~, ~~~~ ~~~~~~~~~ ~~~~~ ~~~~~~~ ~~ ~~~~ ~~~~~ ~~~ ~~~~~ ~~~~~~. ~~~~ ~~~~~~~~~~ ~~~ ~~~~~ ~~~ ~~~~~~ ~~~~ ~~~ ~~~~~~~ ~~~~~~~~~ ~~~ garantie, pour avoir ~~~ ~~~~~, ~~~~~ ~~~ ~~~~~~~~ ~~~~~-~~~~~ ~~~~~ ~~~~~ ~~~~~~~ en ~~~~~ milieu, ~~~~ ~~~~ ~~~~~ ~~~~~, ~~~~~~ ~~ ~~~~~~~~, ~~~ ~~~ ~~~~~~~ ~~~~~~~~ ~~~~~~~ ~~’~~~ ~~~~~~ ~~~~~, au-dessous d’elle, mais ~~~ ~~~~~~~ ~~~~~~~~~~ ~~~~~~~~ ~~~ ~~~~~~~~. ~~~ ~~’~~ ~~~~~~ ~~~~ ~~~ ~~~~~~~~, ~~~~ ~~~~ ~~~~~~~~ — ~~~ ~~~ ~~~ ~~~~~~~~~~~ ~~~~~~~ ~~~~~~.\nvoir l’entrée du mercredi 24 juillet 2019 et son image dans Le Jour ni l’Heure


Région_Bretagne - « Breizh Oberiant » a ro lañs d’ar c’hrouiñ obererezhioù hag implijoù\nR.Turni - L'Epicerie coopérative « Saveurs Locales » ouverte en 2015 par la société coopérative d'intérêts collectifs « Coop'idées » à Mézières s/ Couesnon a permis de créer un emploi.\nAbaoe ma oa bet krouet e 1995, eo bet skourr breizhat ar gevredigezh vroadel Frañs Oberiant o reiñ harp da hogozik 5 850 a embregerezhioù bihan hag a frammoù war dachenn an armerzh sokial ha kengret. Er bloaz-mañ e vo lidet he ugent vloaz. Gant he sikour ez eus bet krouet tost 37 000 implij ha dastumet 123 M€. Bez’ eo unan eus ar frammoù a zo arc’hantet gant Rannvro Breizh evit sikour diorren un armerzh all hag a ginnig servijoù a dalvoudegezh sokial hep klask gounit arc’hant kousto pe gousto, hag evit harpañ obererezhioù hag a zegas implijoù.\nPemp skourr evit ar grouerien obererezhioù a laz sokial\nDre he folitikerezh evit an armerzh sokial ha kengret e ro harp da veur a framm a ra war-dro kuzuliañ hag arc’hantañ an dalc’herien raktresoù. Evel Breizh Oberiant e ro degemer, alioù hag ur skoazell arc’hant dezho e pemp skourr e Breizh (Brest, Kemper, Roazhon, Gwened ha Tregaeg). Er mod-se e sikour frammoù ha raktresoù liesseurt-bras da zont da wir ha da greskiñ. Evel ar gevredigezh « La Jaupitre » a gas c’hoarioù ha sportoù hengounel Breizh war-raok ; an embregerezh vihan-tout « So Exquis » a zo bet e-touez an dinellerien gentañ o kinnig kas predoù d’an embregerezhioù ha d’an dud prevez, peotramant ur skol sirk evel Big Bang Circus a ginnig d’ar vugale ober anaoudegezh gant ar sirk.\nDarempred : Breizh Oberiant, e skolaj Anna Vreizh, 5 straed Martenot, 35000 Roazhon. Pgz : 02 99 65 04 00\nAn obererezhioù sokial ha kengret skoazellet gant Rannvro Breizh\nKevredigezhioù, kevelourioù, kenwarezioù hag embregerezhioù kengret a dalvoudegezh sokial a ya d’ober ar pezh a vez anvet an armerzh sokial ha kengret (ASK) : un armerzh all hag a ginnig servijoù a dalvoudegezh sokial hep klask gounit arc’hant kousto pe gousto. Rannvro Breizh he deus divizet harpañ an doare embregiñ-se war deir zachenn : frammañ ar rouedadoù, diorren an obererezhioù ha brudañ an nevezadur sokial. Harpañ a ra ar c’hrouiñ obererezhioù hag a zegas implijoù dreist-holl ha reiñ a ra sikour da frammoù evel Bretagne Active. Binvioù dibar all a c’hell bezañ ivez evit arc’hantañ studiadennoù greadusted a-raok reiñ lañs da embregerezhioù sokial nevez, ar c’hrouiñ kevelourioù obererezh hag implij peotramant ar c’hrouiñ implijoù er c’hevredigezhioù a dalvoudegezh rannvroel.\nPolitikerezh ar Rannvro evit an armerzh sokial ha kengret\nNozvezh « 20 vloaz, bilañs ha diawelet »\nPenaos harpañ an implij el lec’hioù en dispell, bremañ hag en amzer-da-zont ? Setu petra eo tem ar c’hendiviz aozet da-geñver nozvezh deiz-ha-bloaz Breizh Oberiant ma oa bodet an dalc’herien raktresoù asambles gant kevelerien Breizh Oberiant hag he framm vroadel « Frañs Oberiant » (Rannvro Breizh, ar Stad ha Kef ar fiziadoù) d’ar Yaou 24 a viz Gwengolo, e Roazhon (dindan teltenn vras ar Big Bang Circus) adalek 5 eur g.m.\nL'épicerie "saveurs Locales" sensibilise ses clients à des modes de consommations différents, en proposant des aliments de première nécessité en "vrac" © R.Turni\nLe rayon fruits et légumes de l'épicerie "Saveurs Locales" permet aux producteurs locaux de valoriser leurs productions de saison © R.Turni\nAu sein de l'épicerie "Saveurs Locales", le poste de salarié créé est renforcé par un réseau de bénévoles très actifs © R.Turni\nLe Big Bang Circus, une école de cirque créée en 1990 pour faire découvrir la pratique du cirque au jeune public à travers ateliers, stages et spectacles © Bing Bang Circus\nLa très petite entreprise « So Exquis » et son son activité « Plateau & Co » : un des traiteurs précurseurs dans la livraison des repas aux entreprises et aux particuliers ! © So Exquis\nL'association « La Jaupitre » se consacre à la promotion et à la diffusion de la pratique des jeux et sports traditionnels de Bretagne © Pascal Glais\nL'association « La Jaupitre » se consacre à la promotion et à la diffusion de la pratique des jeux et sports traditionnels de Bretagne © Sylvain Cambon\nTags : Emploi Développement durable\nPublié le Thursday, September 24, 2015


Public Image Limited (PiL pe c'hoazh Public Image Ltd.) a oa ur strollad sonerezh post-punk bet krouet e 1978 gant Johnny Lydon goude ma vefe bet divodet Sex Pistols. Kalz nevezinti a zo bet degaset er sonerezh amplaet a-drugarez d'ar strollad-se.\n1 Penn-kentañ ar strollad\n2 Pladenn gentañ\n6 Dibenn PiL\n7.1 Pladennoù enrollet er studio\n7.2 Pladennoù « live » ha dastumadegoù\n7.3 Pladennoù single\nPenn-kentañ ar strollad[kemmañ | kemmañ ar vammenn]\nUr wech divodet Sex Pistols, ez eas Lydon da Jamaika e-pad teir sizhunvezh, asambles gant Richard Branson (hag eñ e penn Virgin Records). Eno e klaskas Lydon kavout sonerien reggae. Ur wech distro d'ar Rouantelezh-Unanet ez eas Lydon e darempred gant Jah Wobble, gant ar pal sevel ur strollad nevez. En em anavezout a raent abaoe ar bloavezhioù 1970 : asambles o doa sonet e dibenn Sex Pistols, hag entanet e oa an daou anezho gant ar sonerezh reggae ha gant sonerezh ar bed. Wobble a zeskas neuze seniñ gitar boud. Lydon az eas ivez e darempred gant Keith Levene. Kejet en doa c'hoazh gantañ e 1976, pa sone Levene gant The Clash. Degemeret e voe ivez an tabouliner kanadian Jim Walker. Kregiñ a reas P.I.L. gant ar bladenn vihan anvet Public Image, hag a oa tost a-walc'h ouzh sonerezh Sex Pistols. Berzh a reas er Rouantelezh-Unanet koulz hag er Stadoù-Unanet.\nPladenn gentañ[kemmañ | kemmañ ar vammenn]\nPa welas izili ar strollad e rae berzh o fladenn e tivizjont stagañ gant enrollañ o fladenn vras gentañ. Meur a gudenn a savas e-pad an enrollañ : ar budjed a voe implijet evit prenañ dramm, Wobble en em gannas gant skoazeller ar produer, ha skarzhet e voe ar strollad diouzh Wessex Studios. A-benn ar fin e teuas a-benn ar strollad da enrollañ eizh kanaouenn. Berzh a reas memes tra ar bladenn (First Issue he zitl) pa zeuas er-maez : gwall zisheñvel diouzh ar sonerezh produet er mare-se e oa, dreist-holl a-drugarez da son gitar boud Wobble ha da hini gitar Levene (ur gitar aluminiom a implijas). Evit a selle ouzh ar c'han e seblante Lydon bezañ o pediñ hag oc huchal war-un-dro, hag e zoare da ganañ a oa heñvel ouzh hini arzourien evel Yoko Ono. Gwerzhet e voe mat ar bladenn er Rouantelezh-Unanet hag er peurrest eus Europa.\nMetal Box[kemmañ | kemmañ ar vammenn]\nMetal Box a zeuas er-maez e 1979. Evit a sell ouzh an enrollañ e voe ken diroll an traoù ha pa voe enrollet First Issue. Jim Walker a oa aet kuit a-raok ma krogfe an enrollañ, ha meur a dabouliner all a voe degemeret, en o zouez unan anvet Karl Burns. Devet e voe e daboulinoù gant Wobble. Pa zeuas Metal Box er-maez e voe kinniget dindan stumm teir fladenn 45 tro e-barzh boestoù rolloù filmoù. Goude-se e teuas er-maez en-dro dindan stumm ur bladenn zoubl, anvet Second Edition. Hiziv an deiz e vez gwelet evel unan eus ar pladennoù rock pouezusañ. Gwall zisheñvel diouzh kement tra embannet e 1979 eo, hag enni e klever eo bet levezonet PiL gant strolladoù sonerezh-arnodiñ alaman evel Can pe Neu!. Da heul embannadur ar bladenn e voe aozet un droiad er Stadoù-Unanet, met meur a sonadeg a voe nullet abalamour d'ar bec'h a save etre ar strollad hag e di-embann er Stadoù-Unanet, Warner Brothers e anv. Bec'h a savas ivez etre Lydon ha Levene, hag a felle dezhañ kemer muioc'h-mui a blas er strollad. Muioc'h-mui a heroin a gemere ivez. Tonket e oa ez afe an traoù a-dreuz. A-benn ar fin ez eo Wobble a darzhas hag a guitaas ar strollad. Hiziv an deiz ne ouezer ket hag-eñ e kuitaas ar strollad e-unan pe hag-eñ e voe bountet er-maez. Gouzout a reer avat e felle dezhañ e vefe siriusoc'h an traoù e diabarzh ar strollad. War washaat ez eas an traoù e-pad ur sonadeg er Ritz e New York. D'ar mare-se ne chome nemet Lydon ha Levene er strollad (Martin Atkins a oa bet skarzhet nepell a-raok), ha Levene a zivizas e vefe aozet ur gwir happening, hep tamm pleustriñ ebet. Da vare ar sonadeg e voe diskouezet ar strollad a-dreñv ur skramm. E-keit ma voe skignet sonerezh PiL Ec'h ijine ar strollad traoù all war ar prim. Lydon a grogas da gunujenniñ an arvesterien, um emgann a savas hag al leurenn a voe distrujet. Ar sonadeg bet raktreset en deiz war-lerc'h a voe nullet kerkent.\nFlowers of Romance[kemmañ | kemmañ ar vammenn]\nMartin Atkins a voe degemeret en-dro evit seniñ taboulinoù pa voe enrollet Flowers of Romance, un albom diaesoc'h da selaou evit Metal Box. Levene a zilezas ar gitar hag e sonas kenaozer. War ar bladenn e klever dreist-holl taboulinoù, mouezh Lydon, sonioù bet enrollet war gasedigoù ha trouzioù gitar boud dic'hortoz. Bec'h a savas en-dro etre Levene hag Atkins, ha Levene az eas kuit. Goude-se e voe enrollet ar bladenn Live in Tokyo. Warni e son Atkins, Lydon hag ul laz-seniñ a sone evit euredoù en New Jersey. Atkins az eas kuit e 1985, goude ma vefe bet embannet This Is What You Want, This Is What You Get. Gant ar bladenn-se e kemmas doare seniñ ar strollad : selaouerien nevez a voe tizhet, padal ne voe ket ken dedennet ar re a selaoue PiL Abaoe krouidigezh ar strollad.\nCompact Disc/Cassette/Album[kemmañ | kemmañ ar vammenn]\nE 1986 e teuas er-maez Compact Disc (anvet ivez Cassette pe Album, hervez ar stumm). Ar skritur glas implijet a oa ar memes hini hag an hini implijet evit ar madoù generek.\nDibenn PiL[kemmañ | kemmañ ar vammenn]\nDont a reas Happy? er-maez e 1987,. E-pad hañvezh 1988 e troas PiL er Stadoù-Unanet, hag e 1989 e troas asambles gant New Order ha The Sugarcubes dindan an anv Monsters of Alternative Rock. Padout a reas PiL betek 1993, hag er bloavezh-se e tivizas Lydon chom a-sav gant ar strollad. D'ar mare-se e oa Lydon, Ted Chau (gitar, kenaozer), Bruce Smith (bet e-barzh The Pop Group hag e-barzh Rip Rig & Panic, taboulinoù), John McGeoch (bet ezel eus Magazine hag eus Siouxsie and The Banshees gitar), ha Russel Webb (gitar boud) er strollad. Ez-ofisiel n'eo ket divodet ar strollad, ha hervez Lydon n'eo ken met un troc'h a vez graet gant e izili.\nPladennoù enrollet er studio[kemmañ | kemmañ ar vammenn]\nFirst Issue (1978, Virgin Records)\nMetal Box (1979, Virgin Records)\nFlowers of Romance (1981, Virgin Records)\nThis Is What You Want... This Is What You Get (1984, Virgin Records)\nAlbum (1986, Virgin Records/Elektra Records)\nHappy? (1987, Virgin Records)\n9 (1989, Virgin Records)\nThat What Is Not (1992,Virgin Records)\nPladennoù « live » ha dastumadegoù[kemmañ | kemmañ ar vammenn]\n(# : plas en hit-parade breizhveuriat)\nSecond Edition (Metal Box adembannet) - 1979\nThe Greatest Hits, So Far (dastumadeg) - 1990 #20\nBox (koufrig) - 1990\nPlastic Box (koufrig) -1999\nPublic Image/Second Edition - 2003\nFodderstompf Lec'hienn saoznek diwar-benn ar strollad\nAdtapet diwar « https://br.wikipedia.org/w/index.php?title=Public_Image_Ltd.&oldid=1471154 »\nStrolladoù rock breizhveuriat


Buhez ar Sent/1894/Hiler - Wikimammenn\nBuhez ar Sent/1894/Hiler\n◄ Veronik Hiler Paol, Kenta ermit ►\nAraok zoken beza hanvet da eskop, Hiler n’oa ket evit gouzanv ann heretiked, ha ne felle d’ezhan kaout darempred ebed gantho. Eur vech deuet da veza eskop, he genta soursi a oue da gelenn he bobl var guirioneziou ar relijion. Goudeze ec’h en em glevaz gant ann eskibien all euz a Frans, a ioa chomet eveldhan stard er feiz, evit teuler ann eskummunugenn var ar re a droe gant ann Arianed, da lavaret eo, evit diskleria dirak ann holl e tliet hiviziken kemeret ar re-ze evit tud hag a ioa er\nmeaz euz ann Iliz katholik. Ar zetans-ma, douget enn ho\nenep, a lakeaz ann heretiked da vont enn egar. Asambli\na rejont eur c’honsil e Besie, hag Hiler a oue galvet ive da vont di. Mont a eure evit kaout tro da rei testeni d’ar feiz; mes, pa falvezaz d’ezhan diskouez d’ann Arianed n’edo ket ar virionez gantho, ne oue ket lezet da barlant\nHogen, easoc’h eo koumprenn eget lavaret gant pebez joa e oue digemeret ha pebez henor a oue great d’ezhan, pa erruaz adarre enn he vro. « Ar Frans a bez, eme zant Aogustin, a zavaz da vriata Hiler p’edo o tistrei d’ar gear goude beza gounezet ar viktor var ann heretiked. » Enn eur zigouezout e Poatie, e roaz ar vuez da eur c’hrouadur a ioa nevez maro heb beza bet ar c’hras da reseo ar vadiziant, hag ar mirakl-se a greskaz c’hoaz\nann istim hag ar respet o devoa ann holl evilhan.\nAdtapet diwar « https://br.wikisource.org/w/index.php?title=Buhez_ar_Sent/1894/Hiler&oldid=23571 »


Kevredigezh Kembre-Breizh: Lazhadeg e Mervent Kembre a-benn miz Ebrel 2010\nLazhadeg e Mervent Kembre a-benn miz Ebrel 2010\nAbaoe pell ez eus politikourien e Kembre, anatañ en o zouez Elin Jones, kannad Plaid Cymru evit Ceredigion, o klask reiñ lañs d'ur raktres da lazhañ ar broc'hed e darn eus mervent ar vro.\nBep bloaz e vez kontammet saout laezh gant an dorzhellegezh, ar pezh a zegas kolloù bras d'al labourerien-douar. Hervez Elin Jones e voe ret kas 12,000 a vuoc'hed d'an distruj warlene abalamour d'an dorzhellegezh, padal ne oa nemet 7,000 e 1997. An disoc'h, hervezi, eo distrujañ ar broc'hed, rak dezho eo e tamaller skignañ ar c'hleñved.\nDaoust ma'z eus bet emsavioù o klask difenn ar broc'hed, skoret gant skiantourien hag a gav dezho n'he devo ul lazhadeg efed padus ebet, ez eus bet divizet bremañ gan ar Vodadeg Vroadel e Kerdiz e vo tapet ha fuzuilhet ar broc'hed.\nPemp bloaz e pado al lazhadeg. Kregiñ a raio e miz Ebrel 2010 en hanternoz Sir Benfro (Pembrokeshire). Difennerien ar broc'hed avat a zo o c'houlenn e vefe sellet ouzh an diviz gant ur barner a-benn disklêriañ ha lezennel eo pe n'eo ket.\nLorraine Barrett, kannad gant ar Strollad Labour, ha Peter Black, kannad gant an Demokrated Frankizour, o doa pouezet war ar Vodadeg da heuliañ ur politikerezh brec'hiañ hepken. 'N'on ket evit krediñ ez eo reizh, nag a-fed ar skiant nag evit a sell ar moral, lazhañ ar broc'hed,' eme Lorraine Barrett. Hervezi e vefe kentoc'h ar sevel loened askoridik (intensif) ha doareoù fall d'ober war o zro pennañ kaoz ar gudenn.\ntagioù Bodadeg Vroadel Kembre, broc'hed, Elin Jones, torzhellegezh


Le Télégramme - Spered ar vro - 70 vloaz KEAV. « Komz brezhoneg noz ha deiz »\n70 vloaz KEAV. « Komz brezhoneg noz ha deiz »\nSophie Pochet ha Florence Viol a ra war-dro « Brezhoneg er familhoù » da-geñver staj KEAV.\nBep hañv, da geñver staj KEAV, e vez karget Sophie Pochet ha Florence Viol da vuheziñ ur strolladig dudi e brezhoneg, evit ar re vihan-tout hag o zud.\nBep bloaz abaoe 1948 e vez aozet Kamp Etrekeltiek Ar Vrezhonegerien. E-pad pemzektez e vez bodet asambles muioc’h evit kant stajiad, un ugent bennak a gelennerien, tregont bugel ha seizh buhezour, da eskemm e brezhoneg noz ha deiz. Gant tri emsaver, Vefa de Bellaing, Zavier Langleiz ha Ronan Huon, e oa bet savet KEAV, ar skol-hañv kentañ e brezhoneg penn-da-benn, goude an eil brezel.\nAbaoe 1948 eo bet cheñchet an dud a vez o kemer perzh er skol-hañv, met ar youl a chom atav. Ha raktresoù nevez zo : abaoe pemp bloaz e vez kinniget d’ar gerent un digemer ispisial evit o bugale vihan anvet ‘’brezhoneg er familhoù’’. E-penn ar strollad-man : Sophie Pochet ha Florence Viol, div vignonez mousc’hoarzhus ha kalonek, o chom e Pluguen, e-kichen Kemper. « Krog e oan ma-un’ da gentañ a zispleg Sophie, kelennerez war ar saozneg ha mamm da zaou vugel. War-lerc’h em eus goulennet digant Florence dont asambles ganin : barrek eo war al labour-dorn ha me zo troet kentoc’h war ar c’hoarioù en diavaez, ar c’hanaouennoù, hag all.» Florence zo laouen o kemer perzh bep bloaz : « ul lec’h sioul evit ar re dindan c’hwec’h vloaz eo. Alies e vez un ugent bennak a vugale. Chom a ra an tadoù hag ar mammoù ganeomp. » Daoust dezho bezañ kozhoc’h e chom bugale Florence ha Sophie da reiñ un taol sikour : « kinniget hon eus dezho mont d’ar greizenn dudi met n’int ket a-du : dav dezho dont gant mammig ! », a gont Florence. Pal ar strolladig-se : kreñvaat an darempredoù e brezhoneg etre izili ar familh. « Lod eus ar gerent ne gredont ket komz brezhoneg gant o bugale, eme Sophie. Goude ar staj e vez aesoc’h adplantañ ar brezhoneg er gêr. Ret eo krouiñ darvoudoù sokial evel-se. An endro e brezhoneg zo pouezus-tre. »\nUr staj en nevez-amzer\nA-raok dont da dremen ur sizhun pe ziv e-pad an hañv e kav gwelloc’h familhoù zo ober un taol-esae, da geñver ur staj berroc’h. Unan zo bet aozet gant KEAV e fin miz Ebrel war Enez Vaz. Berzh en deus graet : war-dro 100 den a oa en holl, gant 45 bugel. « Dreist eo bet an dibenn sizhun : kresket kalz eo niver an dud ! » a gont Florence, laouen. Evit ar bloaz-mañ eo prest pep tra pe dost. « Diouzh ar mintin e vez dañset ha kanet asambles ha graet labour-dorn. Goude lein hag an ehan ez eomp da c’hoari er-maez, da bourmen war an aod pe da geginañ », a zispleg Sophie. Ur bedig bed a vefe KEAV ? « Raksoñjou a zo a-wechoù diwar-benn KEAV, eme Sophie. Evit lod eo ur c’hamp troc’het diouzh ar bed. Met ezhomm zo en ur mod : komz brezhoneg e-pad pemzektez zo plijus-tre ha dreist, evit ar vugale dreist-holl. Hag ouzhpenn-se, gwelet familhoù laouen da gomz hor yezh a ro ur skeudenn vat deus ar brezhoneg ! »\nBuheziñ : animer\nEmsaver : militant\nLabour-dorn : travaux manuels\nKerent : parents\nRak-soñjoù : préjugés.\nCes filles-là ont la pêche et la langue bretonne chevillée au corps : Sophie Pochet et Florence Viol animent chaque été un accueil des tout-petits en breton durant le stage KEAV. Créé en 1948, ce séjour d’immersion en breton fête cette année ses 70 ans ! Cet été, le programme pour les petits bretonnants en herbe est déjà prêt : chant, balades et travaux manuels sont au menu. « Une manière pour les membres de la famille de resserrer les liens en breton, à travers des activités ludiques, en toute décontraction », explique Sophie Pochet.


fourmaj - Wikeriadur\nfourmaj /ˈfurmaʃ/ gourel (liester : fourmajoù)\nBoued oberiet dre lakaat laezh kaouledet da c'hoiñ (peurliesañ).\nNeuze e tastumis ar pezh a vije an talvoudusañ da gas d'an douar ha, goude bezañ skarzhet kuit an dilhad a oa enni, e leugnis un arc'h gant gwispid-mor, riz, kig disec'het ha fourmaj Holland. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 24.)\nUr mell paotr, tri-ugent vloaz bennak a oad dezhañ, un togig bihan fentus war e gitern, ur c'habell-plouz-kalet heñvel a-walc'h ouzh ur fourmaj war ur plad. — (Jakez Konan, Lannevern e kañv ha danevelloù all, Al Liamm, 1980, p. 50.)\nHag evit echuiñ fourmaj gavr menez Are, gwastell ha frouezh, kafe ha pouskafe. — (Fañch Peru, Kañfarded Milin ar Wern, Skol Vreizh, 2008, p. 24.)\ngalleg : (du) fromage (fr)\nAdtapet diwar « https://br.wiktionary.org/w/index.php?title=fourmaj&oldid=299874 »\nKemmoù diwezhañ degaset d'ar bajenn-mañ d'an 19 Mez 2020, da 07:57.


Constantinus III - Wikipedia\nFlavius Claudius Constantinus, anavezet ivez evel Constantinus III (marvet un tamm goude an 18 a viz Gwengolo 411), a oa ur jeneral roman hag en em savas a-enep an impalaer Flavius Honorius, hag a embannas bezañ impalaer roman ar C'hornôg en Enez Vreizh er bloaz 407.\nGalia war-dro 400.\nEn 406 en em savas proviñsoù Enez Vreizh. Ar gwarnizonoù ne vezent ket paeet ken ha divizet o devoa dilenn o renerien. Da gentañ e voe dibabet Marcus ha Gratianus, met ne blijas nag an eil nag egile d'ar soudarded goude ur pennad ha lazhet e voent. Dre m'o devoa aon rak an aloubadegoù german ha ma klaskent un tamm surentez en ur ur bed a seblante kouezhañ buan en e boull e klaskas lejionoù Breizh dibab ur jeneral kreñv hag ampart : kemer a rejont un den hag a oa anvet evel an impalaer brudet e deroù ar IVvet kantved, Constantinus Veur, en devoa kemeret ar galloud goude emsevel e Breizh.\nConstantinus a oa ur soudard ordinal, a greder, met ne oa ket dizampart, ha ne chomas ket da yariñ. Buan e treuzas Mor Breizh e Bononia (Boulogne) ha, hervez a gred an istorourien, e tastumas an holl soudarded a chome en Breizh, ma ne chomas ken stourmerien a gentañ linenn en Breizh ken. Mont a reas neuze da chom e Galia ha gantañ e holl soudarded prest da vont da vrezeliñ ouzh ar pobloù german o devoa treuzet ar Roen er goañvezh a-raok. E Galia e savas al lejionoù roman a-du gantañ, ha kemend-all a reas re Hispania.\nConstantinus a c'hounezas meur a emgann a-enep lejionoù an impalaer Flavius Honorius. Honorius a rannas ar galloud gantañ en 409.\nKenimpalaer e voe adal 409 betek e varv, pa voe tapet ha lazhet e 411.\nAdtapet diwar « https://br.wikipedia.org/w/index.php?title=Constantinus_III&oldid=1987499 »\nKemmoù diwezhañ degaset d'ar bajenn-mañ d'an 22 Ebr 2022, da 12:47.


Kaozeal:Maloù - Wikipedia\nN'eo ket "Sant-Maloù" a vefe ar stumm da vont gantañ, da nebeutañ evit anv ar gumun ? (so roll Ofis ar Brezhoneg + hini Geriadur an Here). Un toullad liammoù a yafe da c'hlas e pennadoù all ma'z afemp gant "Sant-Maloù" er pennad-mañ. --Neert 8 Gen 2006 da 11:46:40 (UTC).\nSant-Maloù eo anv ar gumun ha sant Maloù, anv ar sant. Ur reolenn reizhskrivañ eo a dalvex evit an holl anvioù sent. --Fulup 8 Gen 2006 da 17:42 (UTC)[respont]\nMet perak skrivan Sant Malou pa vez graet Malo (evit an dud o tougen an anv-se) ha Sant-Malo gant an holl? Ur fazi eus An Here n'eo ken (pe gwasoc'h c'hoazh : un doare diod da zishenvelaat ar furm brezhoneg diouzh an hini galleg). R. Hemon a skrive Sant-Malo ha Sant Malo da skouer! Gwelloc'h vije gant ar wiki ober henvel... Benoni 4 Ebr 2006 da 21:56 (UTC)[respont]\nAr c'hontrol eo, ur fazi gant Roparz Hemon ha tud Gwalarn. Da-heul eo bet brudet an anv Malo er bloavezhioù diwezhañ. Maloù eo ar stumm brezhonek reizh nemetañ, anavezet mat gant ar Vrezhonegerien a-vihanik gwechall. Ar stumm-se eo en deus roet an anv gallek "malouins" evit tud kêr ha "Malouines" evit an inizi. Malouad ha Malouiz e brezhoneg. Dont a ra an anv eus an henvrezhoneg Mac'h + lou ma ne fazian ket. An hevelep gwrizienn hag er ger goulou (gou + lou). Lou zo kar da "luc'h" (s.o. goulou, kembraeg golau), kar ivez d'ar galianeg "lug" (anv an doue) a gaver en anv Lyon (Lug + dunum). --Fulup 4 Ebr 2006 da 22:22 (UTC)[respont]\nYa, goût a ran hag en un doare etimologel e vije reizh Sant-Maloù (evel ma vije reizh Plougoñv). Met er c'hontroll d'ar galleg, reizhskrivañ ar brezhoneg a zo bet diazezet war ur reolenn : doujañ d'ar pezh a vez lâret gant an dud. Hag a holl vizkoazh em eus bet klevet (ha gwelet skrivet betek nevez 'zo, d.l.e. betek kartenn an Ofis ha geriadur an Here) Sant-Malo ha Plogo, ha n'eo ket Sant-Maloù ha Plougoñv. Kalz tud 'zo anvet Malo e Breizh. 'N em eus morse kejet gant ur Maloù, h.a. Benoni 4 Ebr 2006 da 22:37 (UTC)[respont]\nJust a-walc'h: "doujañ d'ar pezh a vez lâret gant an dud". Penaos 'vez lâret "Plogoff" gant tud ar vro? Ma n'emaoc'h ket o chom eno n'ho peus nemet sellet ouzh geriadur Favereau pe an Atlas linguistique hag e weler e vez lâret "plougoñ" pe "plogoñ", ha tud ar vro a zo "plougoñiz". Penaos e vez lâret "Locmalo" gant tud ar vro? N'eo ket *lokmalo, sur. Penaos 'vez lâret "St Malo" gant tud Bro Oueloù? Zan Malou. Goulenn a ran eta ma vo adlakaet ar stumm Sant-Maloù. Ma fell da dud zo lakaat stummoù lec'hel, istorel, pe "boas" d'o bugale, se zo un afer all. Tud zo a zo anvet Goulven, daoust da se eo Goulc'hen anv ar gumun e brezhoneg. Rognogno 5 Ebr 2006 da 08:54 (UTC)[respont]\nAdtapet diwar « https://br.wikipedia.org/w/index.php?title=Kaozeal:Maloù&oldid=99157 »\nKemmoù diwezhañ degaset d'ar bajenn-mañ d'an 19 Kzu 2006, da 13:12.


Pajenn:Pompery - Quelennou var labour pe gonnidegues an douar, 1851.djvu/224 - Wikimammenn\nPajenn:Pompery - Quelennou var labour pe gonnidegues an douar, 1851.djvu/224\nfounussoc’h da zivéra. Ma né réont quet, couscoudé, é lequer eur séton oc’h é scoaz.\nMeur a seurt poan-gouzouc zo, péré zo bet anaouet doc’h al lec’h é stagont er gouzouc ; rac avechou ar boan é za var gorzennou an avel, guéchou al é condon ar beg ha var gorzen boët, pétraman var groc’hénen ar vouez. Deul ar c’hrôm ez eus ato poan gouzouc.\nPenaos é teuont.\nAr boan-gouzouc a zeu dré gaout riou, en oc’h veza glibet, eva dour cris en oc’h c’houezi, pé caout riou goudé. Aliez ar c’hézec a zigasser é meaz var dro sarra an noz, dré glaoéger pé dré amzer cris, zo scoed gât ar boan-gouzouc, ispicial mard int iaouanc ha goadec.\nPenaos hô anavézout.\nPa nem ziscler ar c’hlenvet-zé, dont a ra ar beg den em zissec’ha ha den em dâna, poan en deus al loën ô lonca, nev nemet nebeut ha gât amzer ; aliez nal lonca béret, dont a ra dré é fri é meaz, lech disquen en é c’hof.\nPeurvuia eun tamic eves zo trevoalc’h evid paréa ar boanniou- gouzouc.\nPeurvuia ar boan-ma ned eoquet eur goal glenvet ha pa né goassa quet, né bad quet ouspen dec pé zaouzec déves. Ar c’hlenvet-ma peurliessa né vez quet crèo en eun doaré dé louzaoui : evit é baréa neuz ezom nemet derc’hel al loën eb laboura, en eur marchossi clouar, ha divoal roei dezan boët calet,\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/224&oldid=141436 »


Skeulenn - Wikipedia\nE sonerezh, ur skeulenn zo hollad an notennoù a c'haller implijout en ur velodienn pe pa soner ur benveg-seniñ.\nEvit deskrivañ an hollad-se ha komz eus an toniezh, da lâret eo eus ar c'heñverioù framm etre an notennoù, e taolenner diwar ziviz heuliad an notennoù disheñvel eus ur skeul, war lec'hed un eizhvedellad, an notennoù sonet en eizhvedelladoù uhelañ pe en eizhvedelladoù izelañ o vezañ taolennet gant o heñvelstumm en eizhvedellad dave.\nUnan eus perzhioù pennañ ar sonioù sonerezh eo o « uhelder », naoutur keñverel zo kizidik outi hon divskouarn hag a lakaer da glotañ dre skiant-prenañ gant o zalm, braster fizikel a c'haller muzuliañ hag a c'hell bezañ studiet war-bouez jedadennoù. Daoust ma anavezer ar braster fizikel-se abaoe nebeutoc'h evit daou-c'hant vloaz hepken, kement-se n'en deus ket miret ouzh damkanourienn an Henamzer da sevel keñverioù etre an notennoù hag an niveroù rak merzet o doa e oa kenfeur uhelder ar son skignet gant ur gordenn o froumal pe tuellenn ur benveg-seniñ gant hirder ar re-se. Gouest eur hiziv an deiz da brouiñ ez eo kenfeur war an tu-gin talm ar sonioù skignet gant ar c'horfoù-se hag o hirder hag, abalamour da-se, o doa gellet jedonourien an amzer dremenet prederiañ en un doare reizh diwar-benn an akoustik daoust ma n'anvezent tra diwar benn damkaniezh an anadennoù froumerezh hag ar gwagennoù digemm.\nAnavezout a reer abaoe pell reolenn hevelpted an eizhvedelladoù : daou son, dezho talmioù o deus ur c'henfeur eus 1 da 2, « a son » en un doare ken heñvel ma roer ar memes anv d'an hevelep notennoù.\nUr wezh anavezet an eizhvedellad evel an hed sonerezh eeunañ e oa ret he rannañ en hedoù bihanoc'h rak drezi hec'hunan ne c'hall ket servijout da sevel sonerezh. Termeniñ ur skeulenn sonerezh zo eta termeniñ un hentenn da rannañ an eizhvedellad e hedoù sonerezh bihanoc'h.\nDaoust ma'z eo dizehan heuliad an talmioù son e lec'hed un eizhvedellad, ne implijer ket peurliesañ sonioù zo amreol penn-da-benn o zalm, ha kement-se kement evit abegoù sonerezh hag evit abegoù teknek stag ouzh ar benvegoù-seniñ gant sonioù digemm. Ar benvegoù-seniñ lavaret « gant sonioù digemm » eo ar re na c'hallont skignañ ken un niver sonioù resis, dezho uhelderioù divizet en a-raok, ha n'eo ket sonioù amreol o uhelder : ar piano da skouer (ur son dre douchenn) a c'haller enebiñ ouzh ar violoñs.\nUn niver hentennoù zo evit rannañ un eizhvedellad e tammoù bihanoc'h. Holl an hentennoù-se n'int ket talvoudus :\ndleet eo d'an niver a hedoù bezañ izel a-walc'h, mod all pep hini anezhe zo re vihan hag an notennoù lerc'h-ouzh-lerc'h zo re dost evit lakaat kemm etrezo gant an diskouarn ;\ndleet eo d'an heuliad hedoù choazet klotañ gant notennoù a c'hall bezañ sonet war un dro, a-unliv an eil gant ar re all hep displijout d'ar selaouerien. (naouturioù kensoniezh pe hesoniezh ha dihesoniezh) ;\nDleet eo d'an hedoù, hep bezañ heñvel-poch, rannañ an eizhvedellad en un doare ingal a-walc'h da c'hallou treuzlec'hiañ ar sonerezh.\nEr sonerezh kornogat, tri seurt skeulennoù o deus graet berzh, gant o eilstummoù :\nskeulenn Pythagoras, diazezet war kelc'hiad ar pempvedennoù ;\nAr skeulennoù « naturel », diazezet war ar sonioù heson ;\nAr skeulenn kerreizh dezhi hedoù ingal.\nReizhiadoù sonerezh tost a-walc'h int (gant 12 hanter-don dre eizhvedellad) da c'hallout seniñ un oberenn sonerezh e forzh pe hini eus ar reizhiadoù-se hep distummañ anezhi en un doare re vras.\nDevie Dominique, Le tempérament musical, philosophie, histoire, théorie et pratique, Librairie Musicale Internationale, Marseille (eil embannadur 2004).\nHeiner Ruland, Evolution de la musique et de la conscience - Approche pratique des systèmes musicaux, Editions Anthroposophiques Romandes, Genève (distribution SOLEAR, Paris, 2006).\nBurns, Edward M. 1998. "Intervals, Scales, and Tuning." In The Psychology of Music, eil embannadur, embannet gant Diana Deutsch, 215–64. New York: Academic Press. ISBN 0-12-213564-4.\nAdtapet diwar « https://br.wikipedia.org/w/index.php?title=Skeulenn&oldid=1855210 »


Koadeg ha koad - Site officiel du Parc naturel régional d’Armorique\nAccueilOberoù ar ParkKefridiezhoù ar ParkEkonomiezh padusKoadeg ha koad\nHiziv e ouezer mat eo bet kresket kalz talvoudegezh ar c’hoad gant an dalc’h a zo kemm an hin. Ar c’hoad a c’hell bezañ koad-med, koad-prenn, koad energiezh renevezus hag ar c’hoadegoù a zo lonkelloù karbon.. Park natur rannvroel Arvorig hag an dud e labour ganto o deus savet asambles karta koadeg an tiriad.\nKarta koadeg an tiriad\nBreizh ha Penn-ar-Bed n’int ket brudet evit kaout tachennadoù plantet gant gwez, koulzkoude ez eus war ar Park koadegoù a zoare plantet gant gwez deliaouek deus ar vro : Koad ar C’hrannoù, koad an Uhelgoad, koadegoù war naou a bep tu d’ar stêr Aon.\nBez’ eus ivez tachennadoù gant gwez deliaouek ha gwez rousin bet plantet goude ar brezel gant font broadel evit ar c’hoad.\nUr garta evit merañ ar c’hoad war un tiriad a zo bet savet asambles gant Ofis broadel ar c’hoadoù, (ONF), Kreizenn-rannvro ar perc’hennañ koadoù (CRPF), servijoù ar Stad hag ar re a labour e ekonomiezh ar c’hoad (perc’henned, labourerien ar c’hoad, embregerezhioù..) ‘benn kaout un diskoulm d’an dalc’hoù-mañ :\nKreskiñ ha kreñvaat war hir dermen ar pourvezioù diwar ar c’hoad en un doare a glot gant an holl implijoù ‘vez graet bremañ deus ar maezioù ‘benn kaout tachennadoù koadek liessimplij ha harpus.\nSkoazellañ an hentennoù tiriadel a labour gant ha diwar ar spesadoù gwez lec’hel\nLakaat an dud da labourat asambles goude bezañ savet etrezo un emglev boutin a zere evit an hol, sevel stummadurioù evit an oberourien ha kelaouiñ an dud.\nMont-en-dro ar garta hag he c’has da benn a zo labour ar Park ha d’e gevelerien dreistholl Kreizenn-rannvro ar perc’hennañ koadoù, Abibois, hag Ofis broadel ar c’hoadoù (ONF).\nRet eo kaout darempredoù stank gant ar berc’henned evit tizhout ar pal a zo kenderc’hel da gaout pourvezioù koad.\nKoad an Arvorig evit skoazellañ filierenn diwar koad ar vro\nPark an Arvorig a skoazell kevredigezh Koad an Arvorig a zo he fal tennañ gounid ha brudañ ar c’hoad-prenn e Breizh. Fellout a ra d’ar gevredigezh labourat en un doare reizh hag atebek ‘barzh amredadoù berr ha kengret.\nAr strollad tud-mañ a zo ennañ perc’henned font, labourerien-koad, labourerien-douar, koadourien, gwezourien-diskourrerien, difarderien, heskennerien, munuzerien, kilvizien, kilvizien-vor, ebenourien, kizellerien, tonellerien, luderienn, hep menegiñ an dud a sikour an doare da welet ha d’ober evit degas talvoudegezh d’ar c’hoad lec’hel. Izili ar gevredigezh a vez ganto alies abadennoù plijus ha kengret evit stummañ, brudañ ar c’hoad ha chemedoù diwar ar c’hoad.\nPostel : thibaut.thierry@pnr-armorique.fr


Abrege eus an Aviel/Chapistr 23 - Wikimammenn\nAbrege eus an Aviel/Chapistr 23\n◄ Evit ar Yaou amblit Evit Guener ar Groas Evit ar sul Fasq ►\nEvit Guener ar Groas.\nMeditation voar an Maro hor Salver.\nCOntemplit Jesus-Christ hor Salver adorabl o pignat voar menez Calvar, carguet eus e Groas ha curunet a spern. Arousi a ra an hent gant e voad, huanada a ra dindan ar boes eus e Groas.\nJesus en deus douguet e Groas, mar fell deoc’h beza e zisquib, e renquit en heulia en ur douguen hoc’h hini. Dre an hent-ze hebquen eo illit erruout en Eê.\nJesus a so disquennet eus an Eê voar an douar evit clasq ar groas ; ha c’hui, petra na rit-hu quet evit terc’het diouz ar c’hroasiou a zeu deoc’h eus an Eê ? Ah ! ma oufac’h ar faveur a ra Doue deoc’h, pa ro deoc’h occasion da souffr un dra benac dre garantez evitàn, ho pe joa hac e teufac’h d’e drugarecât.\nEn em humiliet o velet ne illit anduri netra evit un Doue pehini en deus anduret quement evidoc’h. Acceptit eus a vremàn a galon vad an oll groasiou a bermeto Doue e errue gueneoc’h.\n2 P. Contemplit ho Toue voar ar Groas ; en em arretit amâ un neubet evit consideri e zaouarn hac e dreit treuzet gant tachou evit consideri e voad o redec eus e c’houliou sacr. Contemplit Jesus ho tad, ho pastor, ho squêr, hoc’h esperans unic, o vervel e creiz ar c’hruela tourmanchou.\nMervel a ra dre garantez evidoc’h, mervel a ra evit rei deoc’h ar vuez, mervel a ra evit ho tilivra eus ar maro eternel.\nHa c’houi a oufe revus dezàn ho carantez ? Ha c’houi a ve quen ingrat d’er c’hrucifia a nevez en ho calon dre ar pec’het ?\nAn heaul a gollas e sclerigen pa varvas Jesus, ar voal eus an Templ a rogas e daou-anter, an douar a grenas, ar vein a fraillas ; ha beza e viot-hu caletoc’h hac insansiploc’h evit ar c’herrec ?\nGoëlit, eneou innoçant, gant an Itron Varia ha S. Yan ehars troad ar Groas ; Jesus en deus sacrifiet e vuez dre garantez evidoc’h.\nGoëlit, pec’herien penitant, gant Mari-Madelen : ho pechejou a so caus eus a boaniou ha maro Jesus-Christ.\nGoëlit, pec’herien obstinet, goulennit misericord gant al laër deou ; Jesus a ressuscito leun a c’hloar, beza e vezo Barner ar re veo hac ar re varo. Ma ne brofitet quet eus e Bassion, ho quervel a raï un deiz dirac e Dribunal, evit goulen ouzoc’h ræson eus e Varo ; rac-ze ma ne fell quet deoc’h en em goll, en em brosternit d’e dreit, goulennit digantâ pardon eus ho pec’hejou, goulennit ar c’hras eus ho conversion ; hac evit satisfaction eus e Varo a behini ez oc’h caus, prometit dezàn d’e servicha hiviziquen gant fidelite, bete mervel dre garante evintâ gant ar sicour eus e c’hras. An amser-mâ a so propr evit en em gonvertissa : Doue a scuill e c’hraçou gant abondans en deiz santel-mâ.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_23&oldid=94978 »\nKemmoù diwezhañ degaset d'ar bajenn-mañ d'an 8 Du 2016, da 17:30.


Melaine Looten – Radio Naoned\nTag: Melaine Looten\nTeoran e live\nTeoran a dalv harzoù e gouezeleg Iwerzon. Da gentañ tout eo Teoran ur gejadenn, un istor mignoniezh, un istor familh zoken. Kejadenn tri soner a Vro-Glison : Mathieu Jutel paotr e c’hitar bout, Erik Kemp kaner ha soner gitar anezhañ ha Babasse azezet war e gefig koad da reiñ lusk d’an tonioù, gant e gajòn !\nHa pa vefe tonioù adtapet pe kompozet ganto, kanaouennoù Eric a gont e istor : e vuhez kent e Belfast hag ar stourm a-enep d’ar Saozon, ar c’hleñved, ar beajoù war vag a-hed ar stêrioù. Abaoe 4 bloaz bremañ e vez levezonet Bro-Naoned gant Teoran hag e sonioù a Vro-Iwerzhon. Eus o c’hav pleustriñ e Klison da ganol Naoned Brest bageet war-vourzh ur gobar e oant chomet a-sav e Gwenvenez-Penfaou e 2019 da zigeriñ festival Cours et Jardin. En un davarn ha n’haller ket tremen e-biou. An Tempo.\nJean-Charles Guichen e Live\nJean-Charles Guichen en doa komañset da skrabañ kerdin e c’hitar pa oa 6 vloaz. Sonet ‘neus war leurennoù brasañ ar vro : Yaouank, an Erer Kozh… Ha gant ar re vrudetañ ivez Jacques Pellen, Alan Stivell, Denez Prigent… Goude bezan bet sonet e strolladoù Ar Re Yaouank, Bran, Guichen Quartet, PSG (Pellen, Siberil, Guichen), Breudeur Guichen (asambles gant e vreur Frederic), e krog Jean-Charles Guichen gant ur red-micher solo ! Embann a ra peder fladenn : Chadenn Denel, Elipsenn, Breizh an Ankou ha Braz. Braz Live setu an tonioù kinniget gant Jean-Charles Guichen en abadenn Naoned e Live !\nLec’hienn internet : https://jcguichen.com/\nFacebook : https://www.facebook.com/jcguichen\nTwitter : https://twitter.com/JCGUICHEN\nInstagram : https://www.instagram.com/jeancharlesguichen/\nVIPÈRE E LIVE\nUn eurvezh a sonadeg gant ar strollad Vipère :\nO kammdreiñ hag oc’h en em silañ etre rock ha kanaouennoù e vinim ar strollad Vipère e sonerezh gant barzhoniezh, fent ha fulor. Gwagenniñ a ra etre kerdin ur violoñs, ur gourbiolin, ur gitar hag ur vouezh ha treiñ trumm d’un triad kanaouennoù binimus. A orin eus Naoned, izili gozh ar strollad Rivari’Cha Vincent Pierre ha Xavier Chapron, o deus degemeret Victor Le Coze. Int o-zri asambles dindan arouez ha lagad an naer. Lakaat a reont luskoù ha levezonioù liesseurt a-gevret, gant ur stil dibar ha reptilian.\nLec’hienn internet : https://www.vipere-musique.fr/\nFacebook : https://www.facebook.com/vinzvipere/\nBandcamp : https://vipereduo.bandcamp.com/\nSizhun ar radio – 5 – Radioioù kevredigezhel Naoned…\n…o deus skignet brezhoneg !\nKalzig a radioioù kevredigezhel a zo pe a zo bet e Naoned ! Ha n’eo ket bet gortozet krouadur Radio Naoned evit skignañ brezhoneg war gwagennoù kêr Anna Vreizh.\nYves Averty ‘neus bet tro da labourat e radioioù morlaer koulz hag e radioioù kevredigezhel hag a zo bev c’hoazh an deiz a hiziv. Kontañ a ra deomp e avañturioù e Radio Libre 44, CFM 94.8, Turbulence FM, PRUN, Radio Atlantique, Radio Sud Loire, Jet FM hag Alternantes FM.\nKlevet e vo ivez Bleuenn Raynaudon-Kerzhero ha Hoel Mahé. Int a splujo en o eñvorennoù don p’o doa lusket abadenn Kazh-Gwenn e fin ar bloavezhioù 1990. Bugale skol Diwan Naoned e oant pa oa bet sevenet un heuliad abadennoù war Jet FM, asambles gant o c’helenner Jerald Ar Go.\nUn abadenn lusket gant Marianne Vaidie.\nPenn-kil-ha-troad : An daouarn\nTARZH AN NOZ – Merc’her 10/11/2021


Diforc'hioù etre adstummoù "Skanner" - Wikipedia\nDiforc'hioù etre adstummoù "Skanner"\nStumm eus an 27 Du 2006 da 20:37\n120 okted ouzhpennet , 14 vloaz zo\nStumm eus an 21 Du 2006 da 17:05 (kemmañ)\nStumm eus an 27 Du 2006 da 20:37 (kemmañ) (dizober)\n[[Skeudenn:C'hwilerver.jpg|right|thumb|Ur c'hwilerver kompez SCSI]]\nAr '''c'hwilerver''', pe '''luc'hlenner''', pe '''niverelaer''', a zo un [[trobarzhell stlennegel|drobarzhell]] enankañ pe, evit komz resisoc'h, un drobarzhell c'horren ("acquisition") eo hag a gavaraezvez implijet da niverelaat an [[teul|teulioù]] elezeda lavaret eo da zezrannañ (pe dielfennañ) un teul d'e dreuzfeurmiñ e skeudenn baper (roadennoù niverel). Evit ardivinkoù 'zo e vez kevanaetkenstaget ar c'hwilerver enne evel el [[luc'heilerez|luc'heilerezioù]] niverel da skouer. Kennasket e vez ur c'hwilerver dizalc'h ouzh un [[urzhiataer]] peurliesañ.\nTri rizh c'hwilerver a vez arveret :\n* '''Ar c'hwilerver dre zorn''' : bihan o ment. Rankout a reer dilerc'hiañ ar c'hwilerver dre zorn ren war an teul d'e zezrannañ dre dachadoù kenheuilh.\n* '''Ar c'hwilerver dre dremen''' : dirak ur werennig e vez an teul o tremen d'e zezrannañ. An doare-se 'ni eo e vez arveret gant ar [[pelleiler|pelleilerioù]] pe ul lodenn eus al [[luc'heilerez|luc'heilerezioù]] niverel pa vez arveretimplijet ur c'harger-teulioù gante.\n==Arc'hwel (mont en dro) ar c'hwilerver==\nPennaenn ar c'hwilerver a c'heller taolenniñ evel-hen :\n* Digenaozet e vez pep piksel hervez an tri liv diazez (ruz, gwer ha glaz),\n* Pep parzh liv a vez muzuliet hag derc'hennet (roet da intent) gant ur werzhad. Enboneget e vez ar werzhad-se gant un [[eizhbit]] elezeda lavaret eo e vez gavaelet pep werzhad etre 0 ha 255. ([[Enbonegañ daouredel]]).\nDa zezrannañzielfennañ un teul en deus pep cluc'hwilerverhlenner ennañ ul '''lamp halogen''' kefloc'het gant ur [[keflusker|c'heflusker]] skar ouzh skar hag a lenn an teul linenn ha linenn. Al lamp-se a zo delec'hiet dindan ur werenn dreuzwelus e vez lakaet an teul warni, an tu da zezrannañ outi.\nGant un trevnad melezourioù e vez degaset neuze gouloù al lamp betek enankerioù. Amdroet e vez ar gouloù gante e arhentoù tredan. Ar re-se a vez amdroet war-lerch e roadennoù niverel e c'hello un amred elektronek niverel keweriañ anezhe hag o c'has d'un urzhiataer, da skouer.\nArveretImplijet e vez un '''amdroer kemblac'hel/niverel''' d'amdreiñ an arhentoù tredan da roadennoù niverel.\nDaou rizh enankerioù e vez kavet er c'hwilerverioù :\n> An enankerioù '''[[CMOS]]''' : lavaret e vez neuze teknologiezh CIS ("Contact Image Sensor"). Arveret e vez gant an trevnad-se un oged [[LED]] (ur vamm LED) da sklerijennañ an teul. Berr tre e rank bezañ an hed etre an enanker hag an teul.\n> An enankerioù '''CCD''' (Charge-Coupled Devices) : gant ar c'hwilerverioù a implij an enankerioù-se e vez arveret lampoù yen evel reoù [[neon]]. Peurliesañ e vez gwelloc'h perzhded ar skeudenn dezrannet gante.\n==Arouezadurioù ar c'hwilerver==\n* An '''[[diarunusted]]''' e vez despizet gantañ pizhder an dezrannañ. Dewerzhet e vez e poentoù dre [[meutad]] (PDM) pe e DPI (Dots Per Inch). Peurliesañ e vez kavet diarunusterioù tro-dro da 1200 x 2400 pdm (dpi). Amzalc'het e vez an diarunusted a-zremm ouzh niver ha perzhded an [[enanker|enankerioù]] ha diarunusted a-zerc'h ouzh resister ar c'heflusker tredan erbunañkefloc'hañ.\n* '''Mentrezh an teul''' : hervez o ment eo gouest ar c'hwilerverioù da zezrannañ teulioù a ventrezh A4 (21 x 29,7 sm) pe A3 (29,7 x 42 sm).\n> [[porzh Firewire|Firewire]] : an hini gwellañ eo evit un drobarzhell a-seurt gant houmañ abalamour da gas treankañ ar porzh-se.\n> [[porzh SCSI|SCSI]] : arveret implijet-tre e oa ar porzh SCSI da gennaskañ ar c'hwilerverioù er [[bloavezhioù 90]]. Dont a ra da vezañ diamzeret bremañ (2006) hag erlerc'hiet gant ar porzh Firewire pe USB 2.0.\n> [[porzh a-stur]] : diamzeret bremañ dre-benn d'e c'horregezh.\nAdtapet diwar « https://br.wikipedia.org/wiki/Dibar:MobileDiff/90837 »


Red Faction (heuliad c'hoarioù video) - Wikipedia\nRed Faction (heuliad c'hoarioù video)\nC'hoari tenn kentañ sell (First-person shooter)\nNordic Games (2013-bremañ)\nTenn kentañ sell\nVolition Stadoù-Unanet Amerika\nNordic Games Sveden\nRed Faction - 22 a viz Mae 2001\nRed Faction a zo anv un heuliad c'hoarioù video savet gant ar studio Volition hag embannet gant Nordic Games. Kroget er bloavezh 2001, ar c'hoarioù Red Faction a zo bet embannet war ar savennoù Microsoft Windows, Mac OS ha kalz koñsolennoù, evel ar PlayStation 2, GameCube, Xbox, PlayStation 3 hag Xbox 360. An heuliad c'hoarioù Red Faction a zo un heuliad gant kemennadennoù lies a-berzh krouerien ar c'hoarioù. Unan penn anezho a zo ar reveulzi sokialour, ar stourm sokial.\nKregiñ a ra da gentañ gant stourmoù labourerien ar maengluzioù e Red Faction ha Red Faction: Guerrilla, betek tizhout ar stourm evit risañ ur vonarkiezh e Red Faction II. Ar blaz stourm sokial ha broadelour a chom war an heuliad abaoe 2001.\nLodennoù d'an heuliad c'hoarioù Red Faction\n2001 Red Faction Volition\n2002 Red Faction 2 Volition\n2009 Red Faction: Guerrilla Volition\n2011 Red Faction: Armageddon Volition\nAdtapet diwar « https://br.wikipedia.org/w/index.php?title=Red_Faction_(heuliad_c%27hoarioù_video)&oldid=1851852 »\nC'hoarioù video THQ


Riezad - Wikipedia\nE bevoniezh, ur riezad pe regnum zo ur takson a oa ar rummad uhelañ e rummatadur klasel ar bevien, pe (er reizhiad nevez gant tri damani) ar renk dindan an damani. Pep riezad zo rannet e strolladoù bihanoc'h anvet skourradoù.\nRannet e oa bed ar bevien e div riezad gant Linné : Animalia evit al loened ha Vegetabilia evit ar plant (Lakaet e oa bet ar maenadoù en un trede riezad gant Linné : ar Mineralia). Rannet e oa bet pep riezad e kevrennadoù gant Linnaeus da gentañ. Diwezhatoc'h e vodas anezhe e skourradoù evit al loened hag e rannadoù evit ar plant. Pa oa bet dizoloet ar bevien a yae ur c'hellig d'o ober hepken (unkelliged) e voent rannet etre an div riezad : ar re a gouest da fiñval er skourrad eus riezad al loened anvet Protozoa, hag ar bezhinoù livet hag ar bakteri e rannad ar plant anvet Thallophyta pe Protophyta. Koulskoude e oa kalz spesadoù hag a oa diaes da lec'hiañ pe a veze lakaet e riezadoù disheñvel hervez ar skiantourien : da skouer, ar bezhin Euglena zo gouest da zilec'hiañ hag ar mycetozoa amibennheñvel. da-heul e kinnigas Ernst Haeckel krouiñ un trede riezad anvet Protista evite,\n1 Div impalaeriezh ha peder riezad\n2 Pemp riezad\n3 C'hwec'h riezad\n4 Ar reizhiadoù disheñvel\nDiv impalaeriezh ha peder riezadAozañ\nPa oa dizoloet e oa disheñvel framm kellig ar bakteri diouzh hini ar bevedegoù all — ar c'helligoù bakteri o deus pep a kroc'henenn pe ziv war o gorread, pe e-kichen, pa vez kempleshoc'h framm ar bevedegoù all gant un nukleus ha benvegelloù all rannet gant kroc'henennoù e diabarzh ar c'helligoù— e kinnigas Chatton rannañ ar bevien e div impalaeriezh : bevedegoù gant un nucleus en Eukariot ha bevedegoù hep nukleus er Prokariot.\nKinnig Chatton ne reas ket berzh diouzhtu. Heuliet e voe un hent klaseloc'h gant reizhiad Herbert Copeland, a roe ur riezad disheñvel d'ar prokariot, anvet Mychota da gentañ met Monera pe Bacteria diwezhatoc'h. Reizhiad Copeland, gant peder riezad a lakae an holl eukariot na oant ket loened pe plant er riezad Protista.\nDont a reas war wel tamm-ha-tamm pegen pouezus e oa ar c'hemm etre prokariot hag eukariot, ha Stanier ha van Niel a vrudas reizhiad Chatton, enni div impalaeriezh, er bloavezhioù 1960.\nKrouet e voe ur pempvet riezad evit ar Fungi gant Robert Whittaker. Ar reizhiad-se, dezhañ pemp riezad, kinniget e 1968, zo deuet da vezañ ar muiañ implijet hag ez eo implijet atav e kalz studiadennoù gant un nebeud gwellaennoù, peotramant evel diazez reizhiadoù neveshoc'h gant meur a riezad. Diazezet eo dreist-holl war disheñvelderioù er magerezh: ar Plantae zo aototrofed lieskelligek dreist-holl, e Animalia zo heterotrofed lieskelligek, hag e Fungi saprotrofed lieskelligek. En div riezad a chom, Protista ha Monera, a vod bevien unkelligek hag eeun.\nTaolenn eus reizhiad Ernst Haeckel gant teir riezad (Plantae, Protista, Animalia) embannet e Generelle Morphologie der Organismen, 1866).\nEr bloavezhioù war-dro 1980 e veze taolet kalz a evezh ouzh ar filogeniezh hag ouzh un termenerezh nevez eus ar riezadoù, dezhe da vezañ strolladoù unfiletek, strolladoù graet eus bevedegoù kar en un doare tost a-walc'h. An Animalia, Plantae, ha Fungi a veze lakaet da strolladoù diazez a vode furmoù buhez kar tost peurliesañ, ha lakaet e veze ar furmoù all e-touez ar Protista. Studiadennoù diazezet war an TRNr gant Carl Woese a rannas ar prokarioted (riezad Monera) e div riezad anvet Eubacteria hag Archaebacteria. Klask a reas Carl Woese sevel ur reizhiad gant teir riezad ma veze bodet Plant, loened, Protista, ha Fungi e riezad an eukarioted. Mont a rae an Eubacteria hag an Archaebacteria d'ober an div riezad all. Da gentañ e tiwanas implij ar "reizhiadoù enne c'hwec'h riezad" eus ar c'hendeuzadur eus reizhiad klasel ar pemp riezad hag eus reizhiad Woese, enni teir riezad. Hevelep "reizhiadoù enne c'hwec'h riezad" zo deuet da vezañ implijet stank e kalz studiadennoù.\nMeur a riezad eukarioted nevez a oa kinniget ivez, met argaset e voe buan ar pep brasañ anezhe, lakaet d'ober skourradoù pe "phyla", pe dilezet penn-da-benn. An hini nemeti a vez implijet stank c'hoazh eo ar riezad Chromista kinniget gant Cavalier-Smith, enni bevedegoù evel an tali, an diatomea, hag an Oomycota. Evel se eo rannet an eukarioted e tri strollad heterotrofek dreist-holl, an Animalia, ar Fungi, hag ar Protozoa, ha daou strollad boudoù a vev diwar luc'hkevanaoz dreist-holl : ar Plantae (en o zouez ar bezhin ruz ha glas) hag ar C'hromista. Koulskoude n'eo ket bet implijet stank ar reizhiad-se abalamour ma'z eus diskred evit a sell ouzh unfiletegiezh an div riezad diwezhañ.\nWoese a lakae ar pouez war an heñvelderioù genetek muioc'h evit war an neuz diavaez hag an emzalc'h, oc'h harpañ e rummatadur war keñveriadennoù eus genoù TRNr ar ribosomoù e live ar molekuloù evit dibab rummadoù ar rummatadur. Ne denn ket ur blantenn d'ul loen da welet, met e live ar c'helligoù e weler e vod an daou strollad eukarioted, dezhe ar memes urzhiadur e-diabarzh ar c'helligoù, gant nukleüsoù er c'helligoù peurgetket, na gaver ket en Eubacteria hag en Archaebacteria. Ar pezh zo pouezusoc'h, plant, loened, fungi, ha protisted zo heñveloc'h an eil re ouzh ar re all evit a sell o framm genetek e live ar molekuloù, diazezet diwar studiadennoù eus an TRNr, evit ma'z int pe ouzh an Eubacteria pe ouzh an Archaebacteria. Dizoleiñ a reas Woese ivez e oa tostoc'h en un doare genetek an holl eukarioted, bodet a-gevret en ur strollad, d'an Archaebacteria evit d'an Eubacteria. Kement se a dalvez ez eo an Eubacteria hag an Archaebacteria strolladoù disheñvel memes pa o c'heñverier gant an eukarioted. Abalamour da se e tiazezas Woese reizhiad an tri Damani, a ziskouez splann ez eo tostoc'h an holl Eukarioted war an dachenn c'henetek pa geñverier o c'herentiezh c'henetek etrezo hag an hini o deus gant ar bacteria pe an archaebacteria, hep bezañ rediet da sevel ur reizhiad enni teir riezad e lec'h "reizhiad ar c'hwec'h riezad". Reizhiad an tri damani zo ur "reizhiad enni c'hwec'h riezad" a vod ar riezadoù eukarioted e damani an Eukarya zo diazezet war o heñvelder genetek tost a-walc'h p'o c'heñverier gant damani ar Bacteria hag hini an Archaea. Anavezout a reas Woese ivez ne oa ket riezad ar Protista ur strollad unfiletek hag e c'hallfe bezañ rannet muioc'h e live ar riezad. Lod all o deus rannet riezad ar Protista e Protozoa hag e Chromista, da skouer.\nAr reizhiadoù disheñvelAozañ\nWoese et al.\nDianav Protista Prokaryota Monera Monera Eubacteria Bacteria\nEukaryota Protista Protista Protista Eukarya\nVegetabilia Plantae Fungi Fungi\nPlantae Plantae Plantae\nAnimalia Animalia Animalia Animalia Animalia\n(N'eo ket disi ar c'hevataldedoù diskouezet en daolenn-mañ. Da skouer e laka Haeckell ar bezhin ruz (ar Florideae diouzh Haeckell ; ar Florideophyceae hiziv an deiz) hag ar bezhin glas-gwer (an Archephyta diouzh Haeckell ; ar Cyanobacteria hiziv) e-touez ar Plantae, met er rummatadurioù a vremañ e vez sellet oute evel protisted ha bacteria. En desped d'an dra-se ha da zireizhderioùigoù all e pourvez an daolenn-mañ ur sell eeun a c'hall bezañ talvoudus memes tra.)\n↑ E. Haeckel, Generelle Morphologie der Organismen, Reimer, Berlin, 1866\n↑ Joseph M. Scamardella, "Not plants or animals: a brief history of the origin of Kingdoms Protozoa, Protista and Protoctista", International Microbiology, 1999, II, 207–221\n↑ E. Chatton, Titres et travaux scientifiques,Sette, Sottano, Italia, 1937\n↑ H. F. Copeland, "The kingdoms of organisms", Quart. Rev. Biol., 1938, XIII, 383–420\n↑ H. F. Copeland, The Classification of Lower Organisms, Palo Alto, 1956\n↑ R. Y. Stanier ha C. B. van Niel, "The concept of a bacterium", Arch. Microbiol. levrenn 42, 17–35\n↑ R. H. Whittaker, "New concepts of kingdoms of organisms", Science 1969 levrenn 163, 150–160\n↑ C. R. Woese, W. E. Balch, L. J. Magrum, G. E. Fox ha R. S. Wolfe, "An ancient divergence among the bacteria", Journal of Molecular Evolution, 1977, IX, 305-311\n↑ Carl R. Woese, Otto Kandler, Mark L. Wheelis, "Towards a Natural System of Organisms: Proposal for the domains Archaea, Bacteria, and Eucarya", doi:10.1073/pnas.87.12.4576\nAdtapet diwar « https://br.wikipedia.org/w/index.php?title=Riezad&oldid=1976410 »\nDernière modification le 6 Meu 2022, à 10:36\nKemmoù diwezhañ degaset d'ar bajenn-mañ d'an 6 Meu 2022, da 10:36.


enklask dre skrivagner Meven Mordiern - IDBE - Levraoueg Niverel Breizhek hag Europeat\npajenn degemer > enklask dre skrivagner > Meven Mordiern\nReun ar Rouz (René Le Roux), anavezetoc'h dindan e anv-pluenn Meven Mordiern, zo ur skrivagner brezhonek hag ur yezhour gouiziek war ar brezhoneg hag an hengeltieg . Ganet e voe d'an 29 a vie here 4878 e Bourdel ha mervel a reas d'ar 4 a viz C'hwevrer e Kintin . Bet e oa eus krouerien ar brezhoneg unvanet hag arnevez, a-gevret gant Frañsez Vallée. .\nUn pouez bras en deus bet oberenn Meven Mordiern war ar brezhoneg arnevez. Kemeret en doa ar boaz da weladenniñ Frañsez Vallée en ur ober (war droad a-wechoù) an hent etre Porzhig ha Sant-Brieg div wech ar sizhun. A-wechoù e teue Emil Ernod da labourat ganto ivez. Degaset en deus e ouiziegezh vras war ar yezhoù keltiek evit reiñ harp da Vallée da sevel e c’heriadur bras galleg-brezhoneg. Degaset en deus ivez d'ar Walarnerien, Roparz Hemon en o zouez, kinnigoù e-leizh evit krouiñ ar gerioù teknikel a vanke d'ar brezhoneg. Skrivañ a rae da veur a genskriver ne c'hellfe ket ar brezhoneg padout ma ne zeufe ket da vezañ ur yezh vodern a zispakfe kavadennoù nevesañ koulz hag ar prederiadennoù a zo bet e-doug an amzerioù kent.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Jim Daly) (KildareStreet.com)\nResults 1-20 of 837,976 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Jim Daly)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Jim Daly)